"APA SEKALIPUN YANG BERLAKU, SAYA TETAP MENYAYANGI SITI" - DATUK K

"Apa pun kami menerima ujian ini dan percaya setiap perkara yang berlaku ada hikmahnya," demikian kata-kata perangsang sang suami, Datuk Seri Khalid Jiwa, 56, buat isteri tercintanya, Datuk Siti Nurhaliza Taruddin, 36, yang ketika ini sedang bertarung dengan dugaan hebat ekoran keguguran kandungannya.

Menurut Datuk K, kasih sayangnya tidak akan sama sekali berbelah bahagi buat isteri tersayang, malah semakin menebal buat isterinya.

"Dia seorang yang sangat kuat. Benar kami mahukan anak. Tetapi walau apa yang berlaku saya tetap cintakan Siti," ujar Datuk K dipetik sebagai berkata.

Dalam pada itu, Datuk K menyifatkan isterinya seorang yang sangat kental dan tabah dengan ujian Allah apabila kandungan yang berusia kira-kira dua bulan gugur.

Berita sedih yang dikongsikan Siti di laman IGnya semalam

Khalid berkata, ketika doktor memberitahu berita berkenaan, reaksi wajah Siti nampak sedih, namun beliau tenang menerima hakikat bahawa anak yang dikandung itu sudah tiada.

"Mujurlah doktor yang kami jumpa seorang yang sangat profesional ketika memberitahu tentang berita keguguran tersebut.

"Doktor turut memberi kata-kata positif bahawa Siti masih lagi ada harapan untuk mengandung dengan mudah selepas ini. Dan perkara itu membuatkan dia tenang sedikit," jelasnya.

Sementara itu, Khalid berkata, Siti akan berpantang selama dua minggu dan akan ke Jakarta bagi urusan kerja.

Kemudian dia merancang ingin membawa Siti bercuti di mana-mana tempat peranginan agar dapat berehat dengan tenang.

"Selepas Siti ke Jakarta, dia akan berehat sekejap.

"Pada mulanya kami mahu bercuti ke Eropah tetapi kami ubah fikiran dan mahu bercuti di tempat peranginan berdekatan. Tengok dulu macam mana," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


QI RAZALI BAKAL BERTUNANG DENGAN NELYDIA SENROSE

"Setelah lebih dua tahun bercinta saya rasa sudah sampai masanya untuk saya memikirkan langkah seterusnya hubungan kami ini. InsyaAllah, dalam masa terdekat ini saya akan menghantar rombongan meminang Nelydia," demikian kata Qi Razali atau nama sebenarnya Qushairi Mohammed Razali.

Keputusan untuk bertunang itu diambil tambahnya adalah untuk mengelak kontroversi dan dia juga tidak mahu berlengah lagi kerana usianya kini sudah menjengah 38 tahun.

"Kami berdua memang belum puas lagi mengejar cita-cita tetapi diharapkan dengan ikatan pertunangan akan menjadi titik tolak kepada perancangan untuk kehidupan berumahtangga yang kalau boleh tak mahu dilengahkan lagi.

"Keputusan ini memang telah saya dan Nelydia bincangkan dan diharapkan selepas bergelar tunang dapat mengurangkan cerita yang kurang enak mengaitkan Nelydia dan pihak tertentu," ujarnya dipetik sebagai berkata.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"I FEEL I SHOULD STOP ACTING.. MAYBE BUAT YOUTUBE...." - MIA SARA

Pelakon Mia Sara Nasuha baru-baru ini telah meluahkan rasa untuk berhenti daripada bidang lakonan. Menurut Mia yang dulu dikenali sebagai pelakon kanak-kanak, dia sudah tidak tahan apabila terpaksa berdepan dengan perkara-perkara tidak masuk akal hingga membuatkan dirinya sudah tawar hati.

Malah kata Mia atau nama penuhnya Mia Sara Nasuha Muhammad Ridhuan, dia lebih memilih untuk menjadi bintang Youtube. Pada masa sama, Mia, 15, turut meminta pendapat orang ramai sekiranya dia berbuat demikian (berhenti berlakon).

"Gloomy Wednesday. Kalau Mia stop berlakon masih ada yg minat Mia tak? Korang minat Mia sebab apa? Hanya sebab Mia berlakon ke? Kalau tak popular korang masih minat ke? I am tired with all the nonsense surrounding my career and I feel I should stop acting.

Klik untuk gambar besar

"Maybe buat YouTube video je kot after this. Korang please tell me how you feel about me quit acting ya. Mia nak tau apa pendapat korang," tulis Mia yang meluahkan hasratnya itu menerusi sebuah posting yang dimuatnaik ke laman Instagram miliknya pada Rabu.

Perkongsiannya itu menerima pelbagai reaksi peminat yang rata-ratanya terkejut dengan keputusan pelakon itu. Bagaimanapun, mereka dilihat tetap menyokong dan menghormati apa saja keputusan dibuat pelakon berusia 15 tahun ini, termasuk pelawak Achey.

"Kami satu keluarga minat bakat Mia... so Mia jadi apa pun bakat Mia tetap bagus. Mungkin sekarang dah ke arah remaja yang matang. Tak ada masalah pun... apa Mia buat peminat akan support sebab peminat Mia seiring membesar dgn Mia," ujarnya.

www.myartis.com / Sumber: mStar & Instagram Mia Sara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARAP SAJAT, IBU BAPANYA KEMBALI KE PANGKAL JALAN - SEPUPU

Isu Nur Sajat yang berpakaian wanita ketika menunaikan umrah hangat diperkatakan oleh netizen termasuk jadi perhatian kerajaan Arab Saudi. Dia bukan hanya disifatkan mempersendakan agama, malah didakwa mencemarkan Tanah Suci dengan pakaian bertelekongnya.

Bukan kalangan rakyat Malaysia sahaja yang megambil berat isu ini, malah ahli keluarga terdekat Sajat turut merayu agar Sajat dan ibu bapanya kembali ke pangkal jalan. Seorang wanita yang mendakwa sebagai sepupu Sajat telah mengingatkan ibu bapa Sajat bahawa anak mereka itu lelaki bukannya wanita.

Meskipun ibu bapanya menyokong perkara yang salah, namun sepupunya itu tidak akan bersubahat mengenai perkara itu. Kata mereka lagi, moga pihak atasan dapat mengambil tindakan sewajarnya terhadap perkara tersebut.

Dalam hal berkaitan, agensi pelancongan yang membawa Sajat menunaikan umrah menafikan mereka bersubahat dalam kontroversi ini. Dakwa mereka, usahawan itu mengaku sebagai lelaki ketika mendaftar dan turut mengemukakan dokumennya sebagai lelaki, bukannya seorang khunsa.

Apa yang memelikkan mereka, apabila tiba di Tanah Suci, Sajat tiba-tiba memberitahu kepada mutawif bahawa dirinya seorang khunsa.

"Menjadi persoalan jika betul dirinya seorang khunsa mengapa ketika ingin menaiki penerbangan dari Kuala Lumpur dirinya masih seorang lelaki.

"Pihak Konsulat Malaysia di Jeddah, Arab Saudi juga sudah menghubunginya bertanya kejadian itu sebelum dia mendakwa memiliki surat dari mahkamah menyatakan dirinya seorang khunsa," ujar agensi (Albayt Travel (M) Sdn Bhd) itu dipetik sebagai berkata.

"Kami sudah meminta dia (Nur Sajat) membuat permohonan maaf semalam dan memadamkan semua gambar serta video di dalam laman sosialnya.

"Saya juga nasihatkan dia terus jadi lelaki sepanjang berada Tanah Suci selepas tiba di Makkah kelmarin," tambah mereka yang turut menafikan dakwaan Sajat telah ditahan oleh pihak berkuasa di Arab.

KLIK UNTUK GAMBAR BESAR:

Bagaimanapun, mereka mengesahkan bahawa usahawan kosmetik itu sudah dibawa keluar dari Tanah Suci kerana isu itu menjadi kontroversi dan mendapat perhatian banyak pihak.

"Kami sudah meminta mutawwif membawa keluar rombongan Nur Sajat seramai 10 orang (termasuk mutawwif) keluar dari Makkah. Mereka dibawa untuk sesi lawatan di sekitar Madinah.

"Setakat ini, sukar untuk mendapat kerjasama Nur Sajat, sebaliknya perbincangan lebih banyaj menerusi pembantu peribadinya," jelas mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI JAWAB LEONA BILA DIDAKWA 'INTERN' DI AIRASIA SEBAB KABEL ATUKNYA - WARGAMAYA PERTAHANKAN ANAK AZHAR SULAIMAN

"Saya beritahu datuk tentang latihan industri tersebut selepas saya dapat masuk," itulah jelas pempengaruh yang juga anak kepada pelakon Azhar Sulaiman, Kasih Iris Leona yang tampil menjawab dakwaan segelintir wargamaya yang berpendapat kemasukannya sebagai pelatih industri di syarikat penerbangan popular AirAsia adalah kerana adanya 'kabel'.

Seperti yang diketahui umum, atuk Leona iaitu Datuk Pahamin Abdul Rajab merupakan Pengasas Bersama serta bekas Pengerusi AirAsia Berhad. Menurut Leona, dia menafikan dakwaan menggunakan 'kabeľ' untuk menjalani latihan industri di syarikat penerbangan tersebut. Leona menjawab dakwaan tersebut dengan satu hantaran video di laman TikToknya.

Difahamkan, Leona baru sahaja tiga hari memulakan latihan industri di syarikat penerbangan berkenaan dan banyak menghasilkan video-video TikTok untuk kegunaan laman sosial rasmi @airasiasuperapp.

Dalam pada itu juga, ramai wargamaya turut mempertahankan Leona dengan menyatakan kemasukannya adalah rezeki dan sememangnya gadis berusia 20 tahun itu layak kerana kebijaksanaannya.

Klik untuk gambar besar

Malah, Azhar sendiri pernah berkongsi keputusan cemerlang Leona yang memperoleh 7A dan 1B+ dalam Sijil Pelajaran Malaysia (SPM) pada tahun 2020.

"Sebenarnya dia beauty with a brain. Kalau dia takintern kat company atuk dia pun company lain will accept her dengan besar hati." - "Mungkin ada yang lupa, Leona memang bijak dalam pelajaran."

"Pada pendapat aku,,, kalau aku jadi orang yang kena pilih pekerja… leona ni salah satu calon yang kuat lah… satu aku fikir dia popular sesuai dengan skop kerja." - "Punya la pandai Leona ni, boleh cakap dia pakai kabel."

"Bukan Leona rugi apa pun. Jangan layan Leona. Mereka berdosa sebab fitnah kamu." - "I think korang kena start tengok youtube si leona ni kot baru tahu perangai sebenar leona. dia memang pure humble and boleh dikatakan jujur."

"Tanpa kabel masa spm dia dapat banyak A kot dalam SPM. So why not ifdia success atas usaha sendiri," antara komen-komen wargamaya.

Sehingga kini, perkongsian video tersebut telah menerima hampir 700,000 tontonan oleh warga TikTok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - LISA SURIHANI YANG NATURAL

Gambar Lisa Surihani yang natural... tanpa mekap tebal dan pakaian yang terlampau berfesyen. Gambar dirakam ketika majlis MyIcon Malaysia di Killiney, Petaling Jaya, Selangor pada november lalu oleh Yana Yassin. Enjoy..!

Klik untuk imej besar...


PEGUAM DUA DEFENDAN SEDIA LAWAN DI MAHKAMAH - TAK TAKUT DENGAN SITI NORDIANA

"Defendan-defendan tidak takut kerana mereka berada di sisi kebenaran. Pihak defendan akan berjumpa dengan pihak Siti Nordiana di mahkamah dan barisan peguam kami akan memberikan yang terbaik untuk membela nasib defendan," kata peguam Nurul Hafidzah Hassan yang memaklumkan anak guamnya, tidak gentar berdepan dengan pihak plaintif dalam mencari kebenaran kerana dia yakin tiada sebarang fitnah dalam kenyataan anak guamnya.

Kes saman fitnah penyanyi Siti Nordiana memasuki fasa baru apabila dua lagi defendan iaitu Pegawai Perhubungan Awam FMC, Sam Samin dan jurusolek, Razidah Ahmad Senusi atau Aida G menegaskan mereka tidak melakukan sebarang kesalahan. Menurut peguam yang mewakili mereka iaitu Nurul Hafidzah Hassan dan Zeti Zulkifli berkata penegasan itu akan menjadi penyataan pembelaan yang akan difailkan di mahkamah pada Isnin.

"Secara ringkasnya, berdasarkan pembelaan yang dimasukkan, pihak defendan keempat dan kelima percaya kes ini adalah tidak wajar diteruskan kerana kata-kata yang diadukan Siti Nordiana tidak berbuar fitnah. Dakwaan fitnah yang dibuat oleh Siti Nordiana terhadap anak-anak guam adalah disangkal," ujarnya.

Klik untuk gambar besar

Dalam pada itu, Hafidzah berkata anak guamnya tidak gentar berdepan dengan pihak plaintif dalam mencari kebenaran kerana dia yakin tiada sebarang fitnah dalam kenyataan anak guamnya.

Terdahulu, Siti Nordiana menuntut permohonan maaf menerusi media serta membayar RM500,000 setiap seorang. Selain itu, Nana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA MINI ‘SAGA’ KETENGAH SUKAN TEMPUR MMA

Drama mini bersiri ‘SAGA’ ialah sebuah naskhah asal bertemakan pertarungan seni bela diri campuran atau Mixed Martial Arts (MMA) terbitan syarikat produksi MediaCorp TV Singapore Pte. Ltd. yang berpangkalan di Singapura.

Plot penceritaan drama ini berkisarkan kegiatan mengatur perlawanan dan aktiviti pertaruhan haram yang melibatkan sukan tempur MMA. Meskipun sarat dengan aksi lasak, kisah ini turut menggabungkan elemen drama kekeluargaan dan pengorbanan dalam naratif penceritaan mengusik jiwa yang penuh mendebarkan.

Konsep asal dan skrip drama mini empat episod ini diilhamkan oleh Amanah Mustafi serta turut mendapat sentuhan Faisal Ishak selaku pengarah.

Klik untuk gambar besar

Drama ‘SAGA’ diterajui oleh barisan bintang popular kelahiran Kota Singa seperti Dato’ Aaron Aziz, Nick Mikhail, Jeff Catz, Nadiah M. Din, Syarif, Shahrin Azhar, Imam Shah dan Hamidah Salim. Lebih istimewa lagi, drama ini turut diserikan dengan penampilan khas oleh Allahyarham J A Halim.

‘SAGA’ bakal bersiaran pada setiap hari Isnin hingga Khamis, jam 11.00 malam mulai 11 Ogos 2021 secara eksklusif di saluran Astro Ria HD dan Astro Ria serta turut boleh distrim menerusi aplikasi Astro GO dan On Demand.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA BIRTHDAY - HANS ISAAC BERI BANTUAN KEMASYARAKATAN

"Amat berbeza dari kebiasaan seperti tahun-tahun sebelumnya, kali ini saya bersama rakan-rakan menjenguk kediaman masyarakat dan memberikan sedikit bantuan yang termampu. Saya sangat terkesan dengan cabaran yang dilalui dan sekaligus mengingatkan saya pada usia ini untuk terus prihatin kepada masyarakat yang memerlukan.

"Sentiasalah bersyukur. Marilah lakukan dan sumbangkan walaupun sedikit kerana ia mampu memberi kesan kepada mereka," demikian kata pelakon Datuk Hans Issac yang mngakui mahu lalukan sesuatu yang berbeza untuk sambutan hari jadinya pada 20 Ogos 2020, semalam.

Menurut Hans, kali ini dia bersama rakan-rakannya akan meraikannya dengan melakukan aktiviti sosial dan beramal. Hans berkongsi perkara tersebut di akaun Instagram miliknya.

Menerusi entri tersebut, Hans memuat naik fotonya sepanjang aktiviti beramal tersebut. Difahamkan Hans bersama satu kelab kebajikan mengagihkan sumbangan dan melawat penduduk yang memerlukan.

Klik untuk gambar besar

www.myartis.com / Sumber & foto: Astro Gempak & Instagram Hans Isaac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEBIH DUA BULAN DIRAWAT DI HOSPITAL AKIBAT ANGIN AHMAR - ISTERI MOHON DOAKAN KESEMBUHAN AZHARI ZAIN

Baru-baru ini, pengarah Azhari Zain sudah dibawa pulang ke rumah, selepas lebih dua bulan dirawat di hospital akibat serangan angin ahmar. Bagaimanapun, menurut isterinya iaitu Wahizatul Nureen Azmi, suaminya masih dalam proses pemantauan dan rawatan ketika ini.

"Terima kasih buat semua yang ambil berat mengenai keadaannya. Mohon doa kalian semua agar dia mendapat kesembuhan dan sihat seperti sedia kala. Lebih dua bulan juga dia terlantar di hospital. Suami masih lagi menjalani rawatan akibat penyakit angin ahmar yang menyerangnya," katanya.

Pengarah filem 'Hantu Dalam Botol Kicap' itu dibenarkan keluar dari hospital pada 18 April lalu. Kakaknya, Hasnah Md Zain juga meminta doa semua di samping rawatan serta pengambilan ubat-ubatan adik tersayangnya itu ketika ini.

Terdahulu, Azhari dilaporkan berada dalam keadaan kritikal akibat mengalami pendarahan di kepala serta kesukaran menggerakkan kedua-dua belah tangannya pada sekitar Februari lalu.

Demi meringankan beban rawatan pengarah itu, Wahizatul berharap sumbangan ikhlas dapat disalurkan daripada orang ramai. Sumbangan boleh dibuat menerusi nombor akaun 12186020132190 (Bank Islam) atas nama Wahizatul Nureen Azmi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNCUL DI SEPAHTU REUNION LIVE 2021 AKHIR - SHUIB BUAT AHLINYA TERGAMAM, NETIZEN LUAH SEDIH

Episod akhir program komedi Sepahtu Reunion Live 2021 pada malam tadi telah mengundang rasa sebak wargamaya apabila pelawak Shuib tiba-tiba membuat kemunculan dalam rancangan tersebut.

Dengan judul 'Mencari Sepatu Yang Hilang', sedutan babak kemunculan Shuib turut tular di platform TikTok di mana rata-rata wargamaya mahukan suami kepada Allahyarham Siti Sarah itu kembali bersama kumpulan lawak terbabit.

Menerusi perkongsian video yang berdurasi kurang satu minit itu, menunjukkan Shuib membuat kemunculan dengan keluar daripada lif sehingga membuatkan Jep, Pak Ya tergamam dan Rahim bangun kegembiraan.

Selain Shuib, antara selebriti lain yang diundang sebagai pelakon jemputan adalah penyanyi Wany Hasrita, Khai Bahar dan pelawak Ebby Yus. Sekadar info, bintang-bintang utama Sepahtu Reunion Live tidak mengetahui siapakah pelakon jemputan dan cameo yang akan diundang untuk setiap episod sehinggalah mereka muncul sewaktu siaran langsung.

Klik untuk gambar besar

Sementara itu, di ruangan komen, rata-rata wargamaya sebak sehingga mengalirkan air mata melihat kemunculan Shuib bersempena episod terakhir musim ini. Malah, reaksi Jep, Pak Ya dan Rahim sewaktu pertama kali melihat Shuib muncul di pentas utama juga membuatkan mereka tidak dapat menahan sedih.

"@shah hilmi29: Rahim dengan Jep muka tahan sebak tengok Shuib masuk" - "@berteha-teha: Pehal aku sedih bila tengok dia masuk… Tapi sekurang-kurangnya dia boleh lupa sikit masalah dia"

"@nik Kay: Tengok tadi... sebak jugak masa dia masuk…semua penonton berdiri tepuk tangan… teringat Siti Sarah... Moga Shuib kuat" - "@KIDNA: Saya tiba-tiba sedih tengok Shuib... Teringat setiap kali rancangan Sepahtu mesti arwah ada di situ"

"@airudin addin: Dah lama wei tunggu Shuib… Dia ni melawak sempoi, santai-santai je... Rindu gila nak tengok Shuib atas pentas" - "@_fikashafika: Shuib keluar sebak meremang guys!!!" - "@Aishh: Aku nak nangis doh tahan air mata dia keluar aku yang sebak, part dia start bercakap je teringat lawak-lawak dia sebelum ni"

Sementara itu, menerusi laman sosial Instagram, Shuib atau nama sebenarnya Shahmira Muhamad, 37, berkongsi beberapa keping foto bersama anggota Sepahtu iaitu Jep, Rahim dan Pak Ya untuk tatapan umum.

Tidak hanya Shuib, Jep atau nama lengkapnya Mohd Nadzri Zainal Abidin, 36, turut sama memuat naik foto yang sama di laman Instagram miliknya.

Pada Januari 2021, Shuib membuat pengumuman mengundurkan diri daripada dunia seni kerana ingin berehat dan menumpukan perhatian dalam bidang perniagaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY UMRAH BERSAMA KELUARGA, IMRAN AJMAIN TURUT SERTA

Menerusi laman media sosial Instagram, penyanyi dan usahawan, Datuk Fazley Yaakob ada berkongsi momen menunaikan ibadah umrah. Kongsi bapa kepada empat cahaya mata ini, dia telah selamat tiba Tanah Suci Mekah bersama keluarga.

Malah, rakan penyanyi Imran Ajmain turut serta menunaikan ibadah umrah bersama keluarga Fazley: "Bismillah... @azrene_ahmad @fariedzfazley @imranajmain. Day 1: #Jeddah 2am - Alhamdulillah, we have arrived safely. Telah #Ihram dan niat ketika pesawat melewati #Miqat. Bismillah!," tulisnya yang menerima komen dimana rata-rata peminat mendoakan segala urusan Fazley dipermudahkan.

Imbas kembali, Fazley mendirikan rumah tangga bersama Azrene Soraya Abdul Aziz pada tahun 2006. Pasangan ini dikurniakan empat cahaya mata, Ahmad Fariedz, 12, Ahmad Fieradz, 10, Ahmad Fierudz, 9 dan Alayna Salma, 3.

Klik untuk gambar besar

www.myartis.com / Sumber & foto: Media Hiburan & Instagram Fazley Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH AYASH AFFAN - SHUIB BELUM SEDIA DEDAHKAN

"Saya sangat memahami ramai nak lihat wajahnya memandangkan telah mengikuti kisahnya sejak dilahirkan tempoh hari. Usia Ayash sangat muda, dia bayi pramatang dan banyak benda yang perlu saya jaga. Saya sendiri tak tahu bila nak kongsi wajahnya.

"Ketika ini, saya ikut nasihat beberapa ustaz iaitu menangguh dulu perkongsian wajah Ayash untuk elak pelbagai perkara tidak baik seperti penyakit ain," demikian kata pelawak Shuib Sepahtu yang belum bersedia untuk berkongsi wajah anak bongsunya, Ayash Affan bagi mengelakkan sebarang perkara tidak baik seperti penyakit ain.

Shuib bagaimanapun berkata, perkongsian wajah Ayash tetap akan dilakukan namun bukan dalam masa terdekat. Shuib memahami keterujaan ramai untuk melihat wajah hadiah terakhir isterinya, Allahyarham Siti Sarah itu.

Shuib atau nama penuhnya Shahmira Muhamad, 37, memberitahu Ayash yang kini berusia sebulan 10 hari sangat mudah dijaga dan tidak mempunyai terlalu banyak ragam. Dia turut menyifatkan hadiah terakhir peninggalan isterinya, Allahyarham Siti Sarah itu sebagai anak yang sangat hebat.

Klik untuk gambar besar

"Dia bayi yang sangat hebat dan mudah dijaga namun kini tetapi memerlukan penjagaan rapi seperti minum susu tiga jam sekali, di rumah tidak boleh ada asap atau terdedah dengan habuk.

"Semua itu kerana paru-parunya masih belum matang," ujarnya selepas majlis bacaan Yasin sempena 40 hari pemergiaan Allahyarham Siti Sarah malam semalam.

Bercerita lanjut, tambah pemilik jenama minum BubbleBee itu bersyukur kerana Ayash dikurniakan dua orang abang dan seorang kakak yang sangat mengambil berat.

"Hebatnya tiga beradik itu adalah kerana kasih sayang dan kematangan mereka menjaga Ayash. Jika Ayash sedang tidur, mereka tak akan buat bising dan nakal. Mereka juga sangat ambil berat dan tahu nak buat apa untuk adik mereka seperti waktu minum susu atau tukar lampin.

"Memiliki anak seperti mereka ialah satu nikmat yang Allah SWT beri ketika ini," tuturnya yang tidak mengupah mana-mana jururawat peribadi untuk menjaga Ayash buat masa ini.

Ayash dilahirkan pramatang secara pembedahan tiga hari sebelum Siti Sarah menghembuskan nafas terakhirnya pada 9 Ogos lalu akibat jangkitan wabak.

Selepas menerima rawatan selama lebih sebulan di Hospital Canselor Tuanku Muhriz (HCTM), Universiti Kebangsaan Malaysia (UKM), Cheras, Kuala Lumpur, Ayash akhirnya dibenarkan pulang pada 14 September lalu.

Selain Ayash, Shuib dan Siti Sarah turut dikuniakan tiga lagi cahaya mata iaitu Uwais Alqarni, 10, Dzahira Talita Zahra, 8, dan Ariq Matin, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNANG AKUI HUBUNGAN DENGAN INTAN NAJUWA MASIH SEPERTI BIASA

"Ada lagi gambar saya. Ya, hubungan kami masih seperti biasa. Terima kasih kerana ambil berat dan doakan kami," demikian jelas tunang kepada pelakon Intan Najuwa, Razrul Anwar Rusli yang enggan mengulas lanjut ketika ditanya mengenai Intan yang bertindak memadam beberapa foto mereka di laman Instagram.

Razrul ketika dihubungi berkata, di Instagram milik pelakon drama 'Setelah Ku Dimiliki' itu masih ada foto dia bersama Intan. Razrul sehingga kini masih enggan mengulas sebarang pertanyaan mengenai foto Intan bersama pelakon Zul Ariffin yang mengundang kontroversi baru-baru ini: "Berkenaan gambar itu saya tak mahu komen. Nanti keadaan jadi lebih buruk. Harap faham, terima kasih".

Tindakan Intan memadam foto dan tidak lagi mengikuti akaun Instagram tunangnya mencetuskan pelbagai spekulasi. Ramai yang tertanya- tanya apakah status hubungan pasangan ini, adakah sedang bergolak gara-gara foto kontroversi Intan bermesra dengan Zul.

Sebelum ini, tular beberapa gambar mesra Intan dan Zul yang berdakapan dan berpelukan mesra di dalam laut. Dapat lihat Intan didukung Zul dalam keadaan mengghairahkan ibarat pasangan bercinta 'lemas' dalam asmara. Setakat ini, Intan dan Zul masih lagi mengunci mulut dan tiada kenyataan lanjut berhubung foto berkenaan.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM KAHWIN - SALWA RAZAK TIDAK BERNIAT MENCARI PUBLISITI MURAHAN

Jika sebelum ini ada khabar yang mengatakan Salwa Razak, 30, telah berkahwin, terkini Salwa memberitahu bahawa dia belum mempunyai teman lelaki untuk memasuki ke alam perkahwinan.

Mengenai gambarnya menggayakan baju pengantin sambil menunjukan cincin yang dimuat naiknya di laman sosial baru-baru ini sebenarnya dia sedang menjalani penggambaran drama terbaharu berjudul 'Singgahsana Cinta' dan ia hanya untuk promosi drama tersebut sahaja.

Salwa berkata dia tidak berniat mencari publisiti murahan dan tidak bermaksud untuk mempermainkan orang ramai dan pengikut di Instagram apabila meletakkan kapsyen "Alhamdulillah Selesai Akhirnya..." di gambar tersebut seolah-olah menunjukkannya sudah selesai acara akad nikah.

Klik gambar untuk size besar

"Saya tidak bertujuan mencari publisiti murahan kerana sudah tiada cerita, tetapi saya buat perkara ini kerana saya sedang menjalani penggambaran drama terbaharu berjudul Singgahsana Cinta dan ia hanya untuk promosi drama tersebut sahaja.

"Ramai juga yang bertanya dan mengucapkan tahniah tetapi saya tidak membalasnya dan biarkan ia menjadi tanda tanya, biar mereka tahu sendiri nanti," ujar Salwa dipetik sebagai berkata.

Sementara itu, Salwa berkata, dia tidak menyangka perkara tersebut mendapat perhatian pengikut di laman sosial hingga mendapat lebih 700 like dan komen ucapan tahniah daripada peminat.

"Orang tahu tentang khabar angin yang tidak baik tentang diri saya dan mungkin mereka gembira bila sangka saya benar-benar berkahwin," jelasnya.

Tambah Salwa, khabar angin tentang dibela lelaki kaya kerana kehidupan mewah membuatkan ramai lelaki takut untuk mendekatinya.

"Ada juga beberapa lelaki yang mahu dekat dengan saya yang bertanya tentang sejauh mana kebenaran cerita-cerita itu, saya beritahu kepada mereka bahawa terpulang sama ada untuk percaya atau tidak.

"Selalunya bila sudah benar-benar rapat barulah mereka tahu tentang diri saya," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERIMA GEMPAK MAN OF MATCH - ABAM BOCEY AKUI CUAK

Semua mengetahui bahawa Abam dari kumpulan Bocey diumumkan sebagai peserta yang merangkul trofi Gempak Man of The Match (GMOTM) di minggu ke-11 Maharaja Lawak Mega 2017 (MLM 2017).

Ketika namanya disebut penerima trofi tersebut, Abam atau nama sebenarnya Syed Umar Mokhtar Syed Mohd, 29, akui dirinya itu berasa risau.

Menurut Abam, dia menjadi takut kerana risau jika kumpulan Bocey akan disingkirkan dan tidak layak menjejakkan kaki ke final MLM 2017.

Klik untuk gambar besar

"Saya berasa lega apabila kumpulan Bocey diumumkan sebagai nama kedua yang layak ke peringkat akhir.

"Sejujurnya saya juga risau Bocey akan tersingkir disebabkan saya memenangi trofi GMOTH untuk minggu ini.

"Ini kerana jika dilihat semula, majoriti nama yang diumumkan menerima GMOTH telah tersingkir dan itu membuatkan saya menjadi takut.

"Saya juga menjadi cuak untuk mengambil trofi itu kerana pelbagai kejutan boleh terjadi dalam rancangan ini," katanya ketika ditemui media pada majlis sidang media minggu ke-11 MLM 2017 bertempat di Royal Theater Shah Alam.

Minggu ke- 11 yang bertemakan 'Duit dan Parodi' menyaksikan tiada penyikiran dan lima perserta diumumkan berjaya ke peringkat akhir MLM 2017.

Antara Shiro, Bocey, Zero, Puteh dan Dzawin, siapa lanun lawak kegemaran anda yang bakal memenangi wang tunai berjumlah RM500,000? Sama-sama nantikan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SUAMI SAHKAN ALMY NADIA HAMIL ANAK KEDUA

Jika sebelum ini, ramai yang berteka-teki mengenai gambar yang dimuatnaik Almy Nadia yang menunjukkan seolah dia kini sedang berbadan dua itu terjawab apabila suaminya, Fizz Fairuz mengesahkan bahawa isterinya itu memang sedang mengandungkan anak kedua mereka.

Menurut Fizz, usia kandungan isterinya itu sudah mencecah 7 minggu.

"Alhamdulillah, Almy Nadia dah pregnant tujuh minggu. Rezeki saya nombor dua, rezeki saya untuk karnival di Pahang nanti. Ini rezeki saya. Baru diputuskan oleh doktor yang dia pregnant tujuh minggu," ujar Fizz dipetik sebagai berkata.

Dalam pada itu Almy berkata, meski pun mengetahui berita gembira itu dua bulan lalu, dia belum bersedia mendedahkannya kepada umum.

"Alhamdulillah, saya anggap ini rezeki. Kandungan sudah mencecah tujuh minggu. Jadi, doakan semoga semuanya berjalan lancar.

"Pada peringkat permulaan ini, alahan seperti biasa. Namun tidak seteruk mengandungkan anak sulung.

"Saya tidak kisah soal jantina anak kedua ini asal sihat dan sempurna," jelas Almy.

Difahamkan, Almy dijangka akan bersalin awal Oktober depan.

Untuk rekod, Fizz dan Almy sebelum ini dikurniakan seorang perempuan bernama Nur Afrina Arianna yang kini berusia setahun.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"TAK NAK ANAK JADI TAK GUNA, KITA DAPAT MALU" - PUTERI SARAH SIMPAN ANGAN-ANGAN ANAK BELAJAR LUAR NEGARA, SIAP 'INTERVIEW' PELAJAR TURKI

"Dari sekarang, simpan angan-angan nak Syaikhul belajar dekat Turki. Sumayyah jadi doktor belajar dekat Egypt. Jadi, mulai sekarang kena terapkan bahasa Arab untuk mereka. Datang Turki ni sambil-sambil temu bual pelajar kat sini ambil subjek apa, persediaan semua, kena mula dari sekarang. Tak salah nak sasarkan dari sekarang.

"Jadi, boleh sediakan siap-siap anak-anak kena belajar apa supaya jadi orang berguna satu hari nanti," itulah kata pelakon Puteri Sarah Liyana yang ingin melihat anak-anaknya berjaya dalam pelajaran.

Sudah membuat persiapan ke arah itu, Pteri Sarah mahu putera sulungnya iaitu Syaikhul Islam menyambung pelajaran di Turki, manakala anak perempuannya, Sumayyah pula menjadi doktor yang belajar di Egypt, Mesir.

Bukan hanya bercuti sahaja, pelakon berusia 36 tahun ini juga mahu melakukan persediaan awal dengan menemu bual pelajar di Turki mengenai subjek pelajaran mereka di sana.

Puteri Sarah atau nama penuhnya Puteri Sarah Liyana Megat Kamaruddin, berkongsi mengenai impiannya itu menerusi laman Instastory miliknya. Isteri kepada pelakon dan pengarah Syamsul Yusof itu bersama dua orang anaknya kini berada di Turki untuk bercuti selepas dari menunaikan umrah sejak 21 April lalu.

Klik untuk gambar besar

Dalam pada itu, pelakon drama 'Sabarlah Duhai Hati' ini berharap dua orang anaknya itu sentiasa menjaga nama baik keluarga selain dan tidak menyusahkan ibu dan bapa.

"Jangan menyusahkan mama, ayah dan jangan malukan nanti nama mama ok Syaikhul dan Sumayyah. Buat saya bangga dengan belajar bersungguh-sungguh. Jadi somebody nanti Insya-Allah dan sebagai ibu bapa, kami cuba didik dan susun semua yang terbaik untuk anak-anak dari kecil lagi.

"Tak nak nanti anak dah besar panjang jadi tak guna, kita dapat malu. Apa-apa pun, berjaya dalam pelajaran, pergi terokai dunia dan balik dengan sesuatu," ujarnya.

Untuk makluman, Sarah dan Syamsul mendirikan rumah tangga pada Mac 2014 dan mereka dikurniakan dua orang cahaya mata iaitu Syaikhul Islam, 5, dan Summayah, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SUFI: "SEMUDAH BELI ANAK KUCING, ESOK SAYA BELI... AKU TAK MENGANDUNG KAU YANG BITTER"

Isteri kepada penyanyi Sufi Rashid iaitu Nurulain Md Yusof menerusi Insta Stories miliknya tampil menegur sikap seorang wanita yang menghantar mesej tidak beradab menyentuh soal cahaya mata.

Nurulain, 29, yang menyambut ulang tahun pertama perkahwinannya dengan penyanyi Sufi Rashid itu berkata, dia tidak tersinggung dengan kenyataan individu tersebut namun baginya, soal anak hanya Allah yang lebih mengetahui.

"Okay baik! Kalau anak itu semudah saya beli anak kucing saya. Esok saya beli baby eh sis. Aku tak mengandung kau yang bitter. Tak macam bertanya pun kan guys kan?

"Tak tersinggung pun tapi cara kau cakap macam senang ja nak buat anak. Anak tu kan Allah yang bagi. Kita siapa sis nak mempersoalkan.

Klik untuk gambar besar

"Saya pun tak da hak nak soal kenapa saya takda anak, inikan pula awak nak tanya atau cakap macam tu. Adab sis adab!" kata Nurulain menerusi Instastory miliknya.

Nurulain turut memuat naik beberapa paparan mesej individu tersebut yang menjelaskan dia hanya sekadar bertanya dan tidak berniat untuk menyinggung perasaan pasangan itu.

Bagaimanapun, individu tersebut memohon maaf dan menganggap tindakannya menghantar mesej secara peribadi itu lebih baik berbanding meninggalkan komen secara terbuka di laman Instagram Nurulain.

Dalam pada itu, Nurulain memberitahu wanita tersebut tidak sepatutnya bertanyakan soalan sensitif berkaitan zuriat kerana ia perbuatan yang biadab.

"Benda itu tak ada apa pun. Saya rasa macam wanita itu rude (biadab). Bila orang rude, saya cakap la dia rude. Mungkin awak boleh baca semula, letakkan diri awak sebagai orang lain dan baca mesej itu.

"Apa yang awak rasa. Kalau awak rasa macam tak patut cakap, jangan buat lagi," ujar Nurulain yang mendirikan rumah tangga dengan Sufi, 29, yang juga juara Akademi Fantasia 2015 itu pada 21 September tahun lalu.

Terdahulu, Sufi yang merupakan juara Akademi Fantasia 2015 itu mengkui sering diasak mengenai soal anak namun perkara itu tidak pernah menjadi satu tekanan buatnya.

www.myartis.com / Sumber: Rotikaya & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATTAN KAHWIN KALI KEDUA DENGAN ARIANIE

Kesungguhan Datuk Hattan akhirnya menambat kembali hati isterinya Datin Arianie Abidin, 42, untuk rujuk kembali selepas hampir 9 tahun bercerai. Meskipun ia satu masa yang agak lama, namun kata Arianie, dia menganggap semuanya sebagai ketentuan Allah.

"Kesungguhannya untuk memikat hati saya sejak sembilan tahun lalu akhirnya menyentuh hati saya walaupun saya mengambil masa yang lama untuk menerimanya semula.

"Bak kata pepatah kalau sudah jodoh tidak akan ke mana-mana dan saya berharap ia akan berkekalan sehingga akhir hayat kami," kata Arianie selepas majlis akad nikahnya semalam.

Untuk makluman, Hattan dan Arianie sah bergelar suami isteri dengan dua kali lafaz dalam majlis pernikahan serba sederhana yang berlangsung di Hotel Marriot Putrajaya.

Mereka berdua telah dinikahkan oleh Penolong Pendaftar Nikah Cerai dan Rujuk Putrajaya, Abdul Halim Mat Isa tepat jam 6 petang.

"Kami memilih untuk disatukan pada bulan Ramadan kerana mahu mengambil keberkatan bulan mulia umat Islam itu.

"Sukar saya nak gambarkan dengan kata-kata kegembiraan saya kerana doa saya selama bertahun-tahun akhirnya termakbul.

"Sampai saya tersasul semasa akad nikah kerana berasa sebak dan gembira pada masa sama," ujar hattan dipetik sebagai berkata.

Mereka sekeluarga dikhabarkan akan bercuti ke London hujung tahun ini.


4 GAMBAR - ALIFF AZIZ MERISIK ADIRA?

Selepas Anne Ngasri menemui kebahagiaan bertemu Sumali, kini mungkin giliran Aliff Aziz dan Adira pula mendirikan mahligai bahagia. Apa tidaknya, mereka kini bukan sahaja digosip sudah berpacaran, malah mereka juga sudah memakai cincin kembar di jari tanda 'jadi'.

Untuk info, cincin tersebut dibeli oleh Aliff pada dua minggu lepas istimewa untuk buah hatinya. “Just bought a gift for myself and my dearest baby. #CharriolGeneve #Love“," ujarnya.

Klik untuk imej besar...


PEMINAT APEX BERANG PENDEDAHAN ELIA

Perang sana perang sini... begitulah yang berlaku di alam siber antara peminat bola VS peminat jari runcing, artis VS artis dan pelakon VS janda.

Terkini perang mulut antara peminat Khairul Fahmi Che Mat dan Elia Jejari Runcing kembali hangat apabila Elia mendakwa penjaga gol kebangsaan yang merupakan bekas tunangnya itu ada menghubunginya semula.

Klik untuk imej besar...

Dakwa Elia, Khairul menelefonnya menggunakan nombor yang tidak dikenali dengan tujuan meminta nasihat. Jika benar, mungkinkah kontroversi gambar bersama Dahlia Teck di Bukit Bintang sedikit sebanyak telah mendorong Khairul berbuat demikian..? Allahu A'lam!

Bagaimanapun, bagi peminat Khairul pula... mereka menolak dakwaan Elia dengan menuduh Elia sebagai penipu.

"So betul la gamaknya si bekas tunang ada calling-calling lagik..... ke nombor orang lain tapi dok berangan apek call?" komen seorang forumer.

"Elia ni menghancurkan peluang dia sendiri.. dasar mulut tempayan dia ni tak boleh diubah.. Patutnye dia layan apek tu pastu dia buat hati apek bunga-bunga pastu tinggalkan apek.. adui.. facepalm," komen yang lain pula.

Kesimpulannya, kontroversi Khairul dan Dahlia beristirahat di Bukit Bintang dan isu menelefon minta nasihat akan terus menjadi perang hangat. Sehangat Khairul menepis bola kencang yang ditendang oleh pemain lawan di Sukan SEA... namun jika tersilap, gol pasti bolos jua..!

Tinggal kenangan...

Dahlia Teck...


SYAMSUL YUSOF & ISTERI BAKAL TIMANG ANAK LELAKI

"Sambil membuat pemeriksaan isteri saya turut menjalani ujian imbasan kehamilan. Doktor mengesahkan isteri hamil anak lelaki.

"Saya sangat gembira dan bersyukur. Apatah lagi ini adalah anak pertama kami. Usia kandungan kini mencecah lima bulan dan dilaporkan sihat," demikian kata pengarah terkenal, Syamsul Yusof yang berkongsi berita gembira itu setelah mengetahuinya ketika membawa isterinya, Puteri Sarah Liyana membuat pemeriksaan kehamilan dua minggu lepas.

Walaubagaimanapun, kata Syamsul, buat masa ini dia dan isterinya itu masih belum membuat sebarang persiapan dari segi kelengkapan bayi kerana baru sahaja mengetahui jantina anak mereka.

Itulah kata orang, berkat kesabaran dan doa yang tidak putus pasti akan membuahkan hasil yang tiada nilainya. Kami mendoakan kebahagiaan pasangan ini bertambah dan semoga segala proses bersalin nanti dipermudahkan.

Sumber: Harian Metro

Foto: Syamsul Yusof IG & Puteri Sarah Liyana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAGAM DI HARI RAYA - ALLY ISKANDAR & FARAH LEE

"Pagi Satu Syawal, saya dan suami," komen Farah Lee mengenai gambar terkininya dengan Ally Iskandar.

Nampaknya, mereka begitu ceria di pagi syawal... tambah-tambah apabila Ally mengambil cuti khas seminggu untuk keluarganya setelah sekian lama bertugas tanpa rehat.

Klik untuk imej besar...

"Selama 10 tahun saya tidak pernah mengambil cuti raya kerana bekerja pada 1 Syawal untuk program Malaysia Hari Ini (MHI). Tahun ini saya mahu peluang untuk menyambut lebaran bersama isteri tersayang," ujar Ally sebelum ini.

Bukan hanya Ally bercuti panjang, malah Farah turut bercuti selama tiga bulan daripada pengajiannya di Universiti In Ha, Korea Selatan demi keluarga tersayang.


BAPA TERPAKSA MASUK IJN - AMYLEA ANGKAT BENDERA PUTIH, RAYU DERMA KILAT

"Apa yang saya buat ini memang betul-betul kecemasan sebab bukan kami sengaja mahu hantar ayah ke hospital swasta tapi disebabkan hospital kerajaan memang sudah penuh dengan pesakit Covid-19, jadi kami terpaksa masukkan ayah ke hospital swasta.

"Ayah pula tiada insurans dan ketika pandemik macam ini saya dan adik-beradik lain tidak boleh keluar bekerja... ini sahaja jalan yang boleh kami fikirkan," demikian jelas penyanyi Amylea Azizan yang terpaksa merayu sumbangan derma kilat bagi membiayai kos rawatan bapanya, Azizan Zainal Abidin, 62, yang menghidap penyakit jantung.

Terdahulu, Amylea memuat naik status memohon sumbangan derma kilat untuk membayar deposit rawatan bapanya di Institut Jantung Negara (IJN) selepas semua hospital kerajaan dikatakan terpaksa menolak pesakit lain susulan peningkatan kes Covid-19.

Menurut Amylea, 35, walaupun dia berasa segan melakukan perkara itu namun ia perlu dilakukan demi melihat bapanya kembali sembuh seperti sedia kala. Kata Amylea bersyukur apabila menerima banyak bantuan daripada pelbagai pihak yang prihatin dan segera menghulurkan bantuan.

"Alhamdulillah ayah saya kini berada dalam keadaan stabil selepas dimasukkan ke IJN petang semalam (Jumaat). Memang masa itu saya dan keluarga dah buntu sebab Hospital Ampang dan Hospital Serdang memang tidak terima pesakit selain daripada kes Covid-19.

Klik untuk gambar besar

"Sebelum ini ayah dapatkan rawatan di hospital kerajaan tapi mereka terpaksa menolak dan mereka cadangkan untuk kami masukkan ayah ke hospital swasta. Adik ipar saya yang mula-mula blast tentang sumbangan derma kilat menerusi WhatsApp kumpulan kejiranan kami dan daripada situ kami dapat kumpul RM3,000 untuk bayar deposit kepada IJN.

"Lepas saya letak tentang sumbangan di Instastory saya, memang banyak DM masuk daripada peminat dan rakan-rakan artis yang turut sama menyumbang. Saya memang tak tahu nak cakap macam mana, terima kasih banyak-banyak... memang sangat-sangat terharu di atas sumbangan mereka. Saya harap Allah akan lipat gandakan lagi rezeki mereka semua yang telah membantu ayah saya," ujarnya.

Penyanyi lagu 'Takdir' ini berkata ayahnya kini hanya menunggu masa untuk melakukan prosedur Angiogram bagi memeriksa keadaan jantungnya yang dijadualkan pada September ini di Hospital Serdang.

"Kalau ikutkan kami memang lagi prefer hospital kerajaan sebab memang rekod kesihatan ayah dengan Hospital Ampang dan Hospital Serdang. Sepatutnya ayah dah buat prosedur ini pada Mac tahun lalu namun terpaksa ditangguhkan sebab pandemik Covid-19 pada masa itu.

"Sekarang ayah terpaksa dimasukkan ke hospital untuk stabilkan diri dia selepas dia ada komplikasi jangkitan kuman di paru-paru dan Alhamdulillah keadaan dia semakin okay. Walaupun tidak dibenarkan melawat namun kami tetap berkomunikasi dengan ayah menggunakan panggilan video, kalau dia tak larat dia akan minta bantuan nurse untuk tolong telefonkan kami," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA DIGELAR 'KARDASHIAN KELANTAN' - ADIK NEELOFA, ATHISHA KHAN TAK AMBIL PEDULI

"Saya tak tahu, saya tak peduli sebenarnya," ujar adik kepada pelakon, pengacara dan usahawan Noor Neelofa iaitu Athisha Khan dimana dia menjawab soalan yang diajukan oleh pengikut Instagramnya mengenai keluarganya digelar 'Kardashian Kelantan' menerusi sebuah video yang dimuat naik di Youtube.

Sebut sahaja nama Neelofa bukan sahaja bekas pengacara MeleTOP yang menjadi perhatian malah, ahli keluarganya yang lain juga turut dikenali ramai.

Dalam pada itu, Ameera Khan dan Athisha Khan antara yang paling popular. Boleh dikatakan kedua mereka sering menjadi perhatian di media sosial biarpun bukan seorang selebriti.

Meskipun Atisha dilihat teragak-agak untuk menjawab soalan berkenaan, namun dia memberikan jawapan jujur dimana dia tidak ambil peduli dengan gelaran diberikan netizen.

Klik untuk gambar besar

Ujarnya, mungkin gelaran itu diberikan kerana jumlah ahli keluarganya yang ramai dan mungkin juga kerana pelbagai ‘drama’ yang berlaku dalam keluarga mereka.

"Sebabnya saya tak rasa sesiapa cuba menjadi seperti orang lain pun. Saya tak pasti. Kalau bukan kami pun, sesiapa sahaja boleh diberi gelaran tersebut. Tapi kali ini, kami yang kena," katanya.

Dalam pada itu, gadis berusia 23 tahun itu berkata dia kini sedang belajar cara untuk tidak mengendahkan kata-kata sedemikian, namun dia mengakui dirinya seorang yang susah untuk menepisnya.

www.myartis.com / Sumber & foto: Rotikaya, Beutifulnara & Instagram Athisha Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL ATAS SEJADAH - AYAH NING BAIZURA SELAMAT DIKEBUMIKAN

Takziah kami ucapkan kepada Ning Baizura sekeluarga atas pemergian ayah, Sheikh Hamzah Sheikh Mohamed, 86, yang meninggal dunia di rumahnya di Shah Alam, petang kelmarin, akibat sakit tua.

Ning berkata, ayahnya yang ketika itu berpuasa menghembuskan nafas terakhir ketika duduk di atas sejadah, kira-kira jam 2.40 petang.

"Ayah meninggal dunia selepas waktu Zohor dan ketika sedang berpuasa. Adik-beradik saya melihat ayah menghembuskan nafas terakhir di atas sejadah dengan wajah tenang.

"Saya hanya sempat melihat arwah ketika dimandikan untuk solat jenazah dan mencium dahinya buat kali terakhir.

"Ustaz ada beritahu ayah insan terpilih kerana meninggal dunia dalam keadaan masih utuh menunaikan solat lima waktu dan kami reda dengan pemergiannya," katanya.

Klik untuk gambar besar

Jenazah Allahyarham Sheikh Hamzah dikebumikan selepas solat Asar di tanah perkuburan di Shah Alam, petang kelmarin.

Ning berkata, pemergian ayahnya tidak diduga kerana arwah sebenarnya sihat dan kehilangan arwah meninggalkan impak besar dalam hidupnya.

"Pilihan saya adalah tabah. Apatah lagi ayah pergi sehari sebelum Aidiladha yang disambut umat Islam hari ini (1 September 2017)," tuturnya..

Allahyarham Sheikh Hamzah meninggalkan balu, Satilah Abdullah dan sembilan anak.

Al-Fatihah

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HARRIS ANNUAR TERIMA UGUTAN: "AKU JANJI NAMA ALLAH, AKU AKAN BUAT SANTAU KAU"

Menerusi laman Instagram, pelakon Harris Annuar telah memuat naik kiriman mesej langsung dari pengguna tidak dikenali dimana individu tersebut mengugut untuk melakukan santau ke atasnya.

Dalam pada itu, Harris meluahkan rasa terkejut dengan tindakan individu itu dan berharap dirinya dilindungi selain memohon maaf sekiranya telah menyakiti hati mana-mana pihak.

"Tak kenal dah satu hal, lepas tu dapat mesej macam ni. Anyway saya minta maaf kalau saya ada menyakiti perasaan sesiapa.

Klik untuk gambar besar

"Semoga Allah lindungiku dan kami semua. Sesungguhnya tiada makhluk yang lebih berkuasa dari mu ya Allah. Apa perlu saya buat sahabat ku? @pdrmsia_official," demikian tulis Harris.

Melihat pada kiriman mesej tersebut, individu yang menggunakan foto seorang lelaki itu menulis ayat maki hamun selain mengugutnya dengan bahasa kasar.

"Kau ingat ni, kau tunggu bila-bila masa aku boleh upah bomoh untuk santau kau. Ini bukan benda main-min aku serius. Aku janji nama Allah, aku akan buat santau kau. Jangan duk senang lenang sangat.

"Aku tak kisah kau artis ka kau raja mana-mana negeri ka. Ini aku nak pesan cakap kat kau, kau ingat simpan dalam otak okey," itulah tulis individu berkenaan.

Sebelum ini, penyanyi Nourul Depp dan pelakon Noorkhiriah antara artis yang menerima ugutan santau di Instagram seperti Harris.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CUKUPLAH SATUKAN..... KAMI SUDAH TIADA HUBUNGAN LAIN" - RASHIDI ISHAK

"Harapan saya sebenarnya sudah hilang saat saya melafazkan talak terhadap bekas isteri. Saya tahu jodoh itu rahsia Allah. Tetapi buat masa sekarang, untuk kembali bersama bekas isteri, bukanlah satu pilihan. Saya tahu ramai peminat mengharapkan keajaiban.

"Namun, cukuplah menyatukan kami. Ini kerana kami sudah meneruskan kehidupan masing-masing. Selain menjadi ibu bapa kepada dua anak, kami sudah tiada hubungan lain," kata pelakon Rashidi Ishak yang tidak mahu peminat terus berharap kerana perkara kembali semula bersama bekas isteri, aktres Vanidah Imran mustahil baginya.

Sejak mengumumkan penceraian dua bulan lalu, masih ramai mengharapkan Rashidi dan Vanidah kembali bersatu. Sedar impian yang dikongsi peminat, Rashidi bagaimanapun, berharap perkara itu tidak diungkit lagi. Apatah lagi dirinya tidak meletakkan harapan untuk rujuk dengan bekas isteri.

Pernah timbul gosip mengatakan Rashidi kini sedang mengenali seorang gadis, Rashidi mengakui dirinya kini sedang membuka hatinya untuk berkawan dengan semua orang. Jelas Rashidi, beliau tidak mahu terus bersedih lagi.

Klik untuk gambar besar

"Sekarang saya memang berkawan dengan semua orang. Jika ada jodoh, saya tidak menolak. Mungkin orang akan fikir terlalu cepat. Tetapi sampai bila saya perlu bersedih. Lumrah manusia mahukan teman dalam hidup,” jelasnya.

Terdahulu Mac lalu, Rashidi mengesahkan beliau dan Vanidah sudah bercerai di Mahkamah Syariah di sini, pada 9 Ogos tahun lalu. Berita itu sengaja dirahsiakan bagi menjaga hati beberapa pihak.

Mengenai sambutan Ramadan dan Aidilfitri tahun ini, Rashidi tidak melihat soal status dirinya sekarang sebagai perubahan ketara.

"Sama sahaja. Cuma saya sudah tidak beristeri... Itu sahaja. Anak-anak masih ada. Saya tidak berasa terlalu kehilangan. Mungkin sudah biasa dengan kehidupan solo selepas bercerai.

"Cuma dalam soal siapa yang akan beraya dengan anak-anak terlebih dahulu, kami belum berbincang. Tetapi rasanya tiada masalah kerana Vanidah beraya di sini," tuturnya.

Untuk makluman, Rashidi, 45, dan Vanidah, 46, mendirikan rumah pada 1 Oktober 2000. Hasil perkongsian hidup, mereka dikurniakan sepasang cahaya mata, Mikhail Imran, 18 dan Maryam Rashika, 15.

www.myartis.com / Sumber & foto:  Berita Harian, Rotikaya & Instagram Rashidi Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING DISOAL ISU KAHWIN - SHIHA ZIKIR ENGGAN ULAS LAGI, TAK BERANI

Sebelum ini kerap diajukan pertanyaan bilakah akan berkahwin dengan kekasihnya yang dikenali sebagai Arul memandangkan sudah 10 tahun bercinta, penyanyi Shiha Zikir, 32, mengakui enggan lagi mengulas soal mendirikan rumah tangga.

"Saya tak berani cakap bila akan berkahwin. Perancangan memang ada tetapi belum tahu bila ia akan berlangsung. Setiap kali ada yang bertanya mengenai perkara ini, saya akan beritahu sama ada hujung tahun atau menyatakan tarikh yang dirancang.

"Namun, apabila rancangan itu tidak berjalan seperti yang diharapkan, orang akan cakap macam-macam. Saya belajar daripada pengalaman dan memilih untuk tidak mengulas mengenainya lagi," katanya.

Klik untuk gambar besar

Menurut penyanyi yang popular dengan lagu 'Jagakan Dia' itu, kekasih yang juga pengurusnya turut meminta agar dia fokus kepada karier seni terlebih dulu. Ditanya sama ada sepanjang 10 tahun itu dia pernah didekati lelaki lain, Shiha tidka menafikannya.

"Dia tidak terlalu mendesak saya untuk berkahwin. Dia mahu saya fokus melebarkan kerjaya seni. Bohonglah kalau saya cakap tak ada. Sebelum ini ada orang kenamaan cuba mendekati saya tetapi saya tolak dan Arul pun tahu.

"Kalau mereka nak jumpa saya akan ajak Arul. Jadi, mereka akan batalkan pertemuan itu dan berundur," ujarnya yang akan terbang ke Indonesia untuk menjalani penggambaran video muzik single 'Pipiyama'.

www.myartis.com / Sumber & foto: Harian Metro & Instagram Shiha Zikir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANGSA LANGGAR LUAH KECEWA - IKMAL AMRY MOHON MAAF, AKUI KURANG REHAT PUNCA KEMALANGAN

"Hari sebelum kejadian saya menjalani penggambaran sehingga pukul 7 pagi dan sudah berjanji untuk pulang menziarahi keluarga. Saya hanya sempat berehat selama tiga jam. Dalam keadaan kurang rehat, saya gagahkan diri memandu. Saya akui ia satu kesalahan apabila memandu dalam keadaan kurang sihat.

"Syukur kepada Allah. Dia lindungi kami, orang yang kami langgar, kereta MyVi biru dan Honda sekeluarga. Syukur tiada kemalangan jiwa berlaku. Saya ingin meminta maaf kepada semua yang terlibat. Bukan kehendak diri ini. Saya bukan juga nak cakap saya tidak bersalah.

"Tetapi tidak perlu keruhkan keadaan. Duit boleh dicari, nyawa tiada ganti. Jika betul saya bersalah, pihak berwajib sahaja berhak untuk selesaikan," itulah jelas pelakon Ikmal Amry yang tampil memohon maaf susulan kemalangan di Lebuh Raya Utara Selatan (Plus) yang turut melibatkan dua buah kenderaan lain pada Sabtu lalu.

Membuat penjelasan itu menerusi hantaran di Instagram Story miliknya pada Ahad, Ikmal atau nama sebenarnya Mohd Zulikmal Amry Ghazali, 28, menjelaskan pada hari kejadian, dia memandu dalam keadaan kurang rehat ekoran baru selesai menjalani penggambaran sehingga pukul 7 pagi sebelum pulang ke Melaka untuk menziarahi keluarganya.

Klik untuk gambar besar

Terdahulu, kereta yang dipandu Ikmal hilang kawalan sebelum merempuh sebuah kenderaan sehingga menyebabkan keretanya berpusing dan terbalik. Salah satu mangsa, pemilik MyVi biru bernama Norliana Abdul Hamid, 24, turut mendedahkan keluarganya antara yang terlibat dalam kejadian tersebut.

Ketika dihubungi portal mStar, Liana mendakwa Ikmal memandu laju dan enggan bertanggungjawab atas kejadian berkenaan. Liana mendakwa sebelum kejadian Ikmal memandu dalam keadaan laju sehingga menyebabkan kemalangan di Lebuh Raya Utara Selatan (Plus) ke arah Melaka kira-kira pukul 2.30 petang, Sabtu lalu.

Menurut Liana, akibat kejadian itu, kenderaan yang dinaikinya turut dirempuh oleh sebuah kereta lain selepas Ikmal melanggarnya. Akibat kemalangan itu, kereta milik Liana remuk di bahagian belakang selain tayar pecah dan tidak boleh bergerak.

Tambahnya, ibunya, Zaleha Tahir masih dalam keadaan trauma selepas insiden itu dan kakaknya yang turut berada dalam kereta sama mengalami kecederaan pada bahagian tangan.

"Ketika kejadian itu, kereta agak banyak di atas jalan raya dan memang pemanduan agak perlahan. Tiba-tiba kereta kami dilanggar dari arah belakang dan kemudian saya nampak di depan mata kereta Ikmal berpusing di atas jalan raya.

"Disebabkan kemalangan itu, semua perancangan kami untuk menyambut ulang tahun ibu di Melaka tergendala kerana kereta saya tidak boleh bergerak. Ibu juga trauma selepas kejadian itu, maklum sahaja orang yang sudah berusia, pastinya dia terkejut apabila berlaku kejadian seperti itu," katanya ketika dihubungi.

Sementara itu, Liana turut meluahkan rasa kecewa apabila Ikmal dikatakan tidak bertanggungjawab selain tiada sebarang kata maaf daripada pelakon tersebut selepas kejadian. Liana juga memaklumkan sudah menghubungi Ikmal namun panggilan yang dibuat diserahkan kepada bapanya bagi mewakili dirinya.

"Selepas kejadian kami berhenti di tepi jalan. Ikmal juga ada di situ. Dia langsung tidak minta maaf malah dia yang pergi dahulu meninggalkan kami di sana. Selepas dihubungi, dia minta untuk bercakap dengan bapanya namun tiada juga permohonan maaf atau sebarang tindakan untuk membantu. Kesal juga dengan sikapnya seakan-akan tidak mahu bertanggungjawab," ujarnya.

Dalam pada itu, Ikmal menjelaskan kemalangan itu bukan kehendak dirinya namun bersyukur kerana semua yang terlibat terselamat. Ikmal turut menyerahkan kepada pihak berkuasa untuk melakukan siasatan dan tindakan lanjut. Sementara itu, Ikmal memberitahu dia sekeluarga masih trauma disebabkan insiden tersebut.

"Saya dan keluarga masih trauma dengan kejadian semalam. Perkara yang terjadi bukan biasa. Soal nyawa dan keselamatan pemandu lain yang terlibat. Masih tak boleh saya lupakan apa yang berlaku," tuturnya.

Meluahkan rasa syukur terselamat dalam kemalangan jalan raya, kongsi Ikmal lagi, ketika kejadian, dia bersama isteri dan anaknya dalam perjalanan balik ke kampung dan kenderaan yang dipandunya hilang kawalan sebelum terlanggar sebuah kereta lain lagi.

"Allah uji saya dan nak ganti yang lebih baik. Kereta saya hilang kawalan dan terbalik sebanyak lapan kali. Saya dalam perjalanan ke Melaka untuk balik kampung. Ketika saya mahu ubah laluan ke kanan, saya terlanggar sebuah kereta hingga hilang kawalan. Alhamdulillah saya sekeluarga semua okey. Tidak mengalami sebarang luka, cuma mengalami sakit-sakit badan sahaja," katanya.

Ikmal bersyukur apabila dia sekeluarga tidak mengalami kecederaan teruk. Menurut Ikmal, kemalangan terbabit adalah satu mimpi ngeri dan bersyukur Tuhan masih panjangkan usia dia sekeluarga.

"Mimpi ngeri yang tak sanggup saya lalui tapi terjadi. Pahit untuk ditelan, tapi pengalaman yang menjadi pengajaran. Alhamdulillah kami sekeluarga selamat. Allah masih bagi peluang," ujar Ikmal yang sebelum ini berkongsi beberapa keping gambar dan video menunjukkan keadaan kereta yang dipandunya terbalik di tengah jalan raya, menerusi Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANXIETY ATTACK: JUMPA PAKAR - DIANA DANIELLE TAK DIBEKALKAN UBAT

"Apa yang berlaku sebenarnya saya terlalu penat, bukannya banyak masalah tetapi aktiviti yang saya buat sehari-harian. Hari-hari saya tidur lewat pukul 2 atau 3 pagi jadi lama-kelamaan tenaga saya menurun sampai satu masa tangan saya menggeletar dan berpeluh-peluh.

"Jadi, saya berjumpa pakar dan dia tidak memberikan saya sebarang ubat-ubatan pun sebab masalah ini disebabkan keletihan," demikian kata pelakon Datin Diana Danielle yang mengambil keputusan untuk mendapatkan bantuan daripada pakar berhubung masalah anxiety attack yang dialaminya beberapa minggu lalu.

Jelas Diana, dia tidak dibekalkan sebarang ubat-ubatan untuk mengatasi masalah tersebut sebaliknya dinasihati untuk sentiasa mendapatkan rehat yang cukup. Tambah Diana, dia dinasihati untuk mengambil hidangan harian mengikut jadual yang telah ditetapkan selain pengambilan multivitamin.

"Saya perlu cukup tidur, makan ikut jadual dan makan multivitamin. Kemudian kita tengok macam mana. Alhamdulillah selepas dua tiga minggu saya jarang diserang masalah sama. Tetapi sekiranya betul-betul letih saya akan terkena serangan panik pada waktu malam sahaja," tambah Diana.

www.myartis.com / Sumber & foto: Astro Gempak & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIROMPAK LAGI OLEH BIBIK - NADIA MUSTAFAR RUGI RM60,000

Selepas nasib malang menimpa jutawan kosmetik Datuk Aliff Syukri dan Nur Sajat kali ini giliran pelakon Nadia Mustafar pula menjadi mangsa apabila beliau mengalami kerugian hampir RM60,000 akibat dilarikan pembantu rumahnya.

Menurut Nadia, perkara ini disedarinya apabila dia dan keluarga kembali dari bercuti raya di Thailand kelmarin.

"Pembantu rumah ini saya dapat melalui ejen, tetapi sekadar gantian sahaja. Ikutkan dia hanya seminggu bekerja dengan saya.

"Namun memandangkan kami sudah merancang percutian sepanjang hari raya, jadi dia terpaksa saya tinggalkan di rumah.

"Ikutkan hati memang tidak sedap, saya ambil juga langkah berjaga-jaga termasuk mengunci semua pintu bilik.

Namun melihat keadaan rumah yang berselerak dan pintu yang diumpil, saya yakin dia tidak melakukannya seorang diri," ujar pemilik nama Siti Naziyah Sheikh Mustafar.

Susulan kejadian itu, Nadia sudah membuat laporan polis dan aktres ini turut mendedahkan ini merupakan kali kedua dia berhadapan situasi dirompak pembantu rumah.

Klik untuk gambar besar

"Saya memang banyak pengalaman dalam soal pembantu rumah ini. Ini juga merupakan kali kedua rumah saya dirompak mereka. Sebelum ini ada yang lari rumah.

"Soal fobia mengambil pembantu rumah memang ada, tetapi saya tidak nafikan masih memerlukan perkhidmatan mereka. Cuma selepas ini harapnya dapat yang lebih baik,' jelasnya.

Sebelum ini, Datuk Aliff turut berhadapan dengan insiden yang sama apabila tiga orang pembantu rumahnya melarikan diri selepas mencuri wang tunai dan barangan berharga usahawan terbabit di kediamannya.

Namun, ketiga-tiga pembantu rumah itu sudah berjaya ditangkap pihak polis selepas Aliff mewar-warkan insiden itu di laman sosial sehingga membawa kepada penangkapan tersebut.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DIUGUT ROGOL SAMPAI MATI KETIKA KECIL - AMELIA JADIKAN KEKUATAN BERDEPAN KRITIKAN

"Masa itu saya kecil lagi dan selalu menghadiri acara Bintang Kecil. Ketika itu mana tahu tentang privasi jadi saya kongsi nombor telefon peribadi kepada kawan-kawan yang ada dekat situ. Entah macam mana, suatu hari saya terima SMS daripada seseorang yang tidak dikenali.

"Dia ugut yang dia tahu siapa saya, tahu dekat mana saya tinggal. Satu hari nanti, dia akan rampas saya daripada keluarga dan rogol saya sampai mati," kata pelakon, model dan pengacara, Amelia Henderson yang mendedahkan pernah menerima ugutan rogol oleh orang yang tidak dikenali ketika dirinya masih kecil.

Kata Amelia atau nama penuhnya, Amelia Thripura Henderson, 24, perkara itu berlaku sewaktu dirinya berusia 12 tahun melalui SMS (khidmat pesanan ringkas).  Katanya, disebabkan pernah berdepan dengan perkara seperti itu memberi kekuatan buat dirinya mengharungi segala tohmahan dan cacian netizen di sosial media yang amat mencabar dewasa ni.

"Pengalaman ketika kecil itu membuatkan saya cukup terlatih untuk berdepan dengan kritikan netizen. Saya tidak kisah apa yang orang ingin cakap pasal saya tapi jangan sentuh apa-apa berkaitan keluarga," ujar wanita berwajah pan-Asia itu.

Klik untuk gambar besar

www.myartis.com / Sumber & foto: Kosmo & Instagram Amelia Henderson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL SAMBUNG 'MASTER' - ADHWA TERHARU TERIMA HADIAH DARI ISTERI

Pelakon Nadzmi Adhwa memberitahu yang dia bakal menyambung pengajian peringkat Ijazah Sarjana atau Master. Sempena itu, Adhwa telah dihadiahkan oleh isterinya, pelakon Ardell Aryana sebuah komputer jenama Apple iMac.

Nadzmi yang terharu dengan pemberian isterinya itu berjanji akan lakukan yang terbaik dan menanam niat untuk ke peringkat tertinggi seterusnya iaitu PHD.

"Balik balik je dia tinggalkan nota kecik atas meja. Terima kasih sebab selalu support saya in everything. Dia (Ardell) kata dia dengan Urwa (anak) peminat number satu saya.

"Insya-Allah saya akan buat yang terbaik untuk sambung Master ni. Kalau ada rezeki sampai PHD Insya-Allah! Kawan baik saya tahu segalanya tentang saya, dari dulu sampai sekarang. Kawan baik saya ialah isteri saya. Saya sayang awak isteri," katanya.

Klik untuk gambar besar

Adhwa berkongsi perkara tersebut di akaun Instagram miliknya. Menerusi entri tersebut dia memuat naik video rakaman menunjukkan komputer yang dimiliki dan sekeping nota.

Dalam nota tersebut tertulis, "This is for you! Saya dan Urwa support awak sambung belajar". Entri tersebut mendapat perhatian pengikutnya yang rata-rata mengucapkan agar urusannya untuk sambung belajar dipermudahkan.

Untuk makluman, Adhwa dan Ardell mendirikan rumah tangga pada 1 September 2019. Pasangan itu kemudian berkongsi berita gembira mengenai kehamilan anak sulung pada Disember lalu. Arwa Malaikha Urwa selamat dilahirkan pada 5 June 2020, jam 2.22.22.

www.myartis.com / Sumber & foto: Astro Gempak & Instagram Nadzmi Adhwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN SEBAK LIHAT ANAK SHUIB MENANGIS KAWAN SEKOLAH EJEK IBU DAH MENINGGAL

"Padan muka ibu dah meninggal," itulah ejekan rakan sekolah sehingga membuatkan anak perempuan pelawak Shuib Sepahtu, Dzahira Talita Zahra atau Dekta menangis.

Pemergian penyanyi, Allahyarham Siti Sarah Raisuddin sudah tentunya memberi kesan mendalam buat ahli keluarga terutama buat anak-anaknya. Sudah lapan bulan berlalu, Shuib dan anak-anak dilihat sudah mula meneruskan kehidupan mereka seperti biasa.

Namun, perkongsian ibu tiri arwah Sarah iaitu Siti Fatimah semalam telah menjadi perhatian apabila memuat naik video anak kedua Shuib yang menangis kerana diejek rakan sekolahnya itu.

Menerusi kapsyen, Fatimah atau lebih mesra disapa Makder berkata Dekta mengadu rakan sekelasnya mengejek kerana dia sudah tidak mempunyai ibu lagi.

Klik untuk gambar besar

"Balik dari sekolah hari ni anak2 ke office. Masa tengah nak ambil makanan, Talita mengadu ada rakan sekelas suka ejek kat dia.. Allah," tulisnya.

Turut kedengaran, Dekta berkata dia sudah pun memberitahu kepada guru kelas dan rakannya itu telah dimarahi oleh guru berkenaan.

Diruangan komen, rata-rata netizen sebak dengan aduan Dekta itu yang sudah tentu sangat sedih apabila ada yang mengatakan mengenai ibunya yang sudah tiada.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ERIN MALEK KINI SUDAH BERHIJAB?

Menerusi laman Instagram Erin Malek, dia telah memuatnaik gambar-gambar terbarunya yang kini mula memperlihatkan dirinya yang baru, yang mulai berhijab. Malah gambar profil IG Erin juga sudah ditukar kepada gambar berhijab.

Namun tiada pula kapsyen mengatakan Erin telah berhijab sepenuhnya.

Melalui komen yang ditinggalkan di IG Erin, ramai yang memujinya dan mendoakan agar Erin akan terus berhijab.

Kalau betul Erin dah berhijab, tahniah diucapkan dan semoga Allah terus menetapkan hatinya untuk terus berhijab.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN ISTERI 'LARI' PELAMIN, IBU LUAH PERASAAN - SUFI TAMPIL JAWAB

Ibu kepada penyanyi Sufi Rashid baru-baru ini telah mendakwa dirinya diperlakukan seperti penjenayah sewaktu menghadiri majlis perkahwinan anaknya itu. Ada pihak didakwa cuba menghalangnya dan adik-beradik Sufi untuk hadir ke majlis tersebut.

Selain itu, ibu Sufi juga turut meluahkan rasa kesal dengan perangai menantunya yang dikatakan bersikap kurang ajar dan tidak mengendahkannya. Malah, sengaja turun dari pelamin ketika dia bersalaman dengan anaknya.

Sudah lama memendam perasaan, akhirnya Sufi tampil memberikan penjelasan sebenar disebalik apa yang berlaku antara ibu dan isterinya itu. Sufi tampil mempertahankan tindakan isterinya yang meninggalkan pelamin. Bukan berniat untuk bersikap biadab ataupun melarikan diri, tetapi enggan keruhkan keadaan.

Klik untuk gambar besar

Menurut Sufi, isterinya menangis dan keadaan badannya menggeletar sewaktu menanti ketibaan ibunya naik ke atas pelamin. Bukan disebabkan rasa takut, tetapi terlalu banyak perasaan yang dipendam atas tindakan yang diberikan kepadanya.

Sufi pada masa yang sama berharap agar netizen berhenti mencetuskan spekulasi dan mengecam mengenai isu tersebut. Setiap kecaman yang dilemparkan netizen melukakan hati ibu serta keluarga mentuanya.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA MEMASAK BUKAN KEJAR POPULARITI - CHEF KAMARUL

Chef Kamarul yang tidak asing lagi melalui rancangan Baba's Cu~Bits menafikan spekulasi yang dia mahu membina nama sepertimana Chef Selebriti di Malaysia contohnya Chef Wan.

Menurut Kamarul atau nama sebenarnya Kamarul Hasni Che Rose, dia sebenarnya seorang Chef yang lain berbanding kebanyakan Chef di negara ini. Bukan populariti yang mahu dikejarnya, tetapi dia mahu membantu anak muda  membina kerjaya dalam bidang masakan sekaligus mencipta nama di mata dunia.

"Saya tak mahu kejar glamor atau publisiti sebagaimana Chef lain. Apa yang penting, saya mahu membantu generasi muda meningkatkan kerjaya mereka dalam bidang ini. Sebab itulah saya telah membuka sebuah restoran di tempat saya sendiri dan memberi peluang kepada usahawan berniaga di situ.

"Dengan cara tersebut, saya yakin lebih ramai anak-anak muda kita mendapat peluang perniagaan termasuk menimba ilmu dalam bidang masakan. Ikhlasnya, saya anggap ia sebagai satu kerja kebajikan untuk mereka semua tanpa mengharapkan sebarang imbuhan," ujarnya.

Untuk info, Chef Kamarul ditemui ketika pelancaran Baba's Cu~Bits musim ketiga untuk siaran TV3 di Hotel Empire, Subang Jaya, Selangor, semalam. Apa yang menarik, seramai 19 Chef undangan telah dijemput memeriahkan rancangan itu yang bakal bersiaran setiap Ahad, mulai 6 Julai ini.

Antara Chef-Chef tersebut ialah Chef Adu, Dato Fazley, Chef Gerhard, Chef Khairulzaman, Chef Riz, Chef Shahril, Chef Zainab dan ramai lagi.

Malah menurut Claudian Navin Stanislaus, Ketua Pengiklanan dan Promosi Baba's, program kali ini sememangnya amat berbeza berbanding yang sebelumnya. Ia bukan sahaja diselitkan elemen ceria, malah penonton juga boleh bersantai bersama Chef jemputan yang menyediakan masakan lain dari yang lain.

"Setiap kali BABA'S menghasilkan program masakan yang sudah bersiaran lebih 10 tahun ini, ialah berdasarkan maklum balas dan cadangan daripada pelanggan kami. Sebab itu kami berjaya mencuri hati mereka yang gemarkan sesuatu yang berbeza bagi mengisi masa, selera dan aktiviti mereka," tambahnya.

Artikel: Nur Fathehah
Foto: Kamarul

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BUAT 'PERANGAI' LAGI, BUANG GULA-GULA ATAS PENTAS - SHILA AMZAH MOHON MAAF

"Selamat menyambut hari kebangsaan ke 65 tahun ❤. I love being in RED especially for last night 🥰. Thank you @hiburantvrtm for having me, I had so much fun last night!

"Sorry Sebab lupa buang gula2 again 🫠. The aftermath of being demam, makan ubat batuk, selsema and panadol then minum coffee at 11.30pm," tulis penyanyi Shila Amzah menerusi muat naik video di laman Instagram miliknya.

Ketika membuat persembahan menyanyikan lagu 'Khilaf Asmara' pada Konsert Merdeka 65 yang ditayangkan di TV2, semalam, penyanyi Shila Amzah dilihat telah membuat 'perangai' lagi dengan mengeluarkan gula-gula dari mulut dan membuang di pentas. Aksi itu sempat dirakam kamera.

Video itu kemudiannya dikongsikan pengguna di aplikasi TikTok hingga mendapat pelbagai maklum balas. Hantaran video itu sudah mencecah lebih 250,000 tontonan, lebih 2,900 tanda suka dan lebih 100 komen.

Klik untuk gambar besar

"Bila ko (kau) lupa nak buang gula-gula masa 'perform' dan kali ni terbang ya gula-gula tu. Bertabahlah abang yang kutip tu," tutur pengguna Yazid Yacob.

Pengguna sama juga turut memuat naik video penuh persembahan Shila bagi memenuhi permintaan seorang pengguna lain yang bertanya mengenai perkara itu.

Perkara itu bukan kali pertama Shila dilihat melakukan aksi itu kerana kali pertama ia dapat dirakam ketika peringkat Separuh Akhir Muzik Muzik 36 tahun lalu.

"Hari tu rasanya dia juga buat macam tu. Lain Kali pegang genggam je la dulu. Tak payah buang merata macam tu. Kalau kena ke gula getah tak kah naya orang terpijak," tulis ciknurullpompom. Semi final yang lepas, lagu Pelukan Angkasa tu pun sama. Adui perangai," kata Idrul Nafiz.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS MENANG - SCHA & AWAL AMBIL TINDAKAN TERHADAP PENGELUAR PULA

Pasangan selebriti, Scha Alyahya dan Awal Ashaari akan mengambil tindakan terhadap pengeluar produk wangian eksklusif Blue dan Maroon pula selepas menang kes tuntutan saman terhadap syarikat D'Haja (M) Sdn Bhd berhubung pengedaran dan penjualan eksklusif minyak wangi.

Scha, 35, memberitahu, notis peringatan sudah dihantar kepada pengeluar minyak wangi mereka, dua bulan lalu, atas dakwaan lalai hingga mengakibatkan kerosakan kepada 3,215 botol produk terbabit. Namun pihak pengeluar yang dinamakan sebagai Eree International Sdn Bhd itu belum memberi sebarang maklum balas.

"Saya mengambil tindakan terhadap pengeluar atas kelalaian mereka yang tidak sedar botol minyak wangi rosak. Sedangkan perkara itu adalah tanggungjawab mereka.

"Surat sudah pun dihantar kepada syarikat terbabit tetapi kami belum mendapat maklum balas. Jika tiada jawapan, kami akan teruskan dengan surat tuntutan pula," kata pemilik nama penuh Sharifah Nor Azean Syed Mahadzir.

Klik untuk gambar besar

Kelmarin, Awal dan Scha mendapat ganti rugi berjumlah RM345,305 selepas berjaya dalam tuntutan saman terhadap syarikat D'Haja (M) Sdn Bhd berhubung pengedaran dan penjualan eksklusif minyak wangi mereka.

Mahkamah Sesyen di sini, dilaporkan memerintahkan syarikat pengedar itu membayar ganti rugi berkenaan selepas ia didapati melanggar perjanjian berhubung pengedaran minyak wangi jenama Bleu dan Maroon milik pasangan terbabit.

Hakim Shamsudin Abdullah memerintahkan D'Haja selaku defendan membayar ganti rugi itu selepas membenarkan tuntutan saman pelanggaran kontrak yang difailkan Awal dan Scha yang bertindak sebagai plaintif.

Hakim membenarkan tuntutan saman berkenaan selepas mendapati D’Haja gagal melaksanakan tanggungjawabnya kerana gagal memastikan 20,000 botol minyak wangi plaintif berada dalam keadaan baik untuk diniagakan.

Mengenai ganti rugi RM345,305 yang bakal diterima dalam kes pertama, Scha berkata, dia dan Awal tidak mungkin mendapat sepenuhnya jumlah yang diputuskan Mahkamah Sesyen, namun ia cukup menjadi peringatan kepada syarikat yang mahu bekerjasama dengan artis.

"Tindakan ini dibuat bagi mengingatkan syarikat swasta agar tidak mengambil kesempatan ke atas artis yang ingin bekerjasama. Begitu juga dengan artis, isu ini perlu dijadikan iktibar untuk lebih berhati-hati.

"Pastikan kontrak yang diterima perlu diteliti sebaik-baiknya agar tiada sebarang komplikasi pada masa akan datang," ujarnya.

www.myartis.com / Sumber & foto: Berita Harian, Harian Metro, Instagram Scha Alyahya & Awal Ashaari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TIPU & LARIKAN WANG LAN KRISTAL - AMY 'GRAND' MENGAKU SALAH

Dunia hiburan baru-baru ini dikejutkan dengan luahan hati Lan Kristal terhadap bekas vokalis Kumpulan Grand iaitu Amy yang juga merupakan pengurus acara kerana didakwa melarikan wang persembahan ribuan ringgit miliknya.

Dakwa Lan, semuanya bermula apabila dia dijemput menjayakan acara karaoke Merdeka Contest di Plaza Pelangi, Johor pada 24 Ogos lalu yang turut dikendalikan oleh Amy.

Sehubungan itu, Lan telah menuntut agar Amy memulangkan wangnya segera jika tidak mahu kes tersebut di bawa ke mahkamah.

Mengambil serius kata-kata dan amaran Lan itu, akhirnya Amy tampil di laman sosialnya semalam mengaku kesalahan tersebut dan berjanji untuk menjelaskan semua hutang-hutangnya.

"Dengan rendah diri saya ingin memohon ampun dan maaf kepada kawan-kawan saya di FB, kenalan dan saudara-mara. Terutama sekali ahli keluarga saya, sekiranya tanpa sengaja saya telah mendatangkan kesan buruk terhadap kamu semua.

"Dengan nama Allah saya tidak menafikan bahawa saya ada membuat kesalahan tetapi tidak berniat menipu, kerana sebab musabab yang tidak dapat saya jelaskan," ujar Amy atau nama sebenarnya Zuraimi Remeng.

Klik gambar untuk baca dan size besar

Bagaimanapun, Amy meluahkan rasa terhina dengan apa yang telah berlaku kerana pendedahan berkenaan mengaibkannya, menutup periuk nasi serta merosakkan hubungan kekeluargaan.

Malah katanya, ia juga memberi kesan kepada isteri dan anak-anaknya yang turut menerima tempias berkenaan.

"Saya harap kepada yang tidak berkenaan tu janganlah menambah minyak di dalam api, kerana ia belum berlaku pada diri kamu.

"Walau apa pun saya manusia biasa dan akan laksanakan tanggungjawab saya sebagai manusia untuk membayar semula hutang piutang itu selagi ada nafas ini tetapi berilah saya masa," jelas Amy melalui FBnya.

Namun begitu, Lan dalam satu mesej WhatsApp yang dikirimkan kepada media semalam menyatakan yang dia tidak lagi mempercayai kata-kata individu terbabit yang dakwanya gemar menggunakan ayat-ayat manis untuk memperdayakan orang.

"Saya akan selesaikan perkara ini mengikut lunas undang-undang. Saya sudah menyampah dengan kata-katanya. Sebelum tahu pasal dia kaki penipu, bolehlah terima kata-katanya tetapi bila dah kena, sorry la," ujar Lan dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


EKIN MASIH BELUM MENGANDUNG...

Kalau belum rezeki, apa nak dikata... demikianlah kesimpulan yang boleh diketengahkan mengenai pasangan suami isteri Mawi dan Ekin. Meskipun sudah puas berusaha, namun mereka masih belum dikurniakan cahaya mata sebagai penyeri hidup.“Setakat ini saya memang sedang berusaha untuk mengandung tetapi melalui rawatan tradisional sahaja seperti urut tradisional dan mengambil ubat-ubatan berasaskan herba.“Namun begitu untuk melakukan kaedah tabung uji itu kami belum bersedia. Saya banyak dengar cerita tentang rawatan tersebut sangat sakit,” ujar Ekin dipetik sebagai berkata. Dia sebelum ini pernah mengalami keguguran sebanyak dua kali sejak berkahwin.“Kalau boleh memang saya ingin anak sekurang-kurangnya seorang pun jadilah. Insya-Allah jika enam tahun lagi masih tiada rezeki kami akan mengambil anak angkat.“Dalam tempoh tersebut kemungkin kami lebih bersedia, yalah untuk ambil anak angkat juga memerlukan tanggung jawab yang berat sebab kita membela anak orang lain,” ujarnya sempena genap dua tahun dia melayari bahtera perkahwinan dengan Mawi pada 20 Disember lalu.“Saya bersyukur Mawi memahami keadaan ini dan dia juga sentiasa memberi semangat kepada saya. Kami menyerahkan kepada Allah mengenai anak,” ujarnya lagi penuh tabah.(\__/)(='.'=)(")_(")www.myartis.com 2010


SELEPAS BERTUNANG, USTAZ DON BAKAL BERKAHWIN

Selepas mengikat tali pertunangan dengan Husna Zahry Rafie tahun lalu, Don Daniyal Don Biyajid atau lebih dikenali sebagai Ustaz Don yang popular dalam rancangan TV AlHijrah 'Bersama Ustaz Don' bakal menamatkan zaman solo tidak lama lagi.

Apa yang menarik, kad undangan berbentuk karikatur telahpun diedarkan kepada sanak saudara dan rakan taulan baru-baru ini. Bagaimanapun, tidak diketahui dengan tepat bila tarikh pernikahan tersebut akan berlangsung. Namun apa yang pasti, ia akan diadakan dalam masa terdekat.

Majlis bertunang - klik untuk imej besar...

Untuk info, tunang Ustaz Don merupakan seorang pelajar perubatan Mesir iaitu di sebuah Universiti di Kaherah.

Tahniah diucapkan buat Ustaz Don dan Husna, semoga perkahwinan itu nanti kekal hingga ke anak cucu. Amin..!

Kad kahwin Ustaz Don dan Husna...

Husna Zahry Rafie yang berjaya mencuri hati Ustaz Don...


MANAP KARAOKE - TEMUI PENONTON 7 MEI INI DI ASTRO FIRST

Bermula 7 Mei ini, Astro Shaw bawakan filem terbitan Enjit Enjit Semut dan Vision Studios (M), di bawah produksi Enjit Enjit Semut, 'Manap Karaoke' yang akan ditayangkan terus ke pawagam rumah anda, Astro First di saluran 480.

Filem genre komedi ini diarahkan oleh pengarah filem pecah panggung 'Hantu Kak Limah' iaitu Mamat Khalid dan membariskan pelakon Joey Daud (Manap), Pekin Ibrahim (Rauf Bogiba), Mona Allen (Jamizan), Ropie (En Kamarulzaman), Sharwani NS (Wahab B), Imuda (Pak Mid), TJ Isa (Mat Khuda), Arwah Rab Khalid (Taiko Tai), Arwah Man Kadir (Tok Imam), Ziema Din (Kak B Vavavom) dan ramai lagi.

Filem ini mengisahkan tentang Manap yang mendapat idea untuk membuka pusat karaoke lain daripada yang lain, iaitu karaoke bergerak. Wahab B menawarkan lori ayahnya dan menjadi pembantu untuk menguruskan peniagaan bersama Manap.

Jadi, bermulalah bisnes karaoke mereka. Macam-macam insiden lucu terjadi ketika sesi karaoke dijalankan. Bisnes mereka juga mendapat sambutan hangat oleh penduduk kampung tidak kira bangsa dan peringkat umur.

Klik untuk gambar besar

Sementara itu, bisnes karaoke Rauf Bogiba di kampung mereka semakin tidak mendapat sambutan. Rauf Bogiba tidak berpuas hati dan menyerang Manap sehingga berlaku pergelutan dan memusnahkan karaoke bergerak Manap. Bermulalah “perang” di antara Manap dan Rauf Bogiba.

Menurut Mamat Khalid, keistimewaan filem ini bukan sahaja tertumpu pada penceritaan dan watak semata-mata, tetapi ia juga mengembalikan nostalgia lagu-lagu 90an yang masih popular hingga saat ini:

"Saya anggap ini adalah masa yang sesuai untuk tampilkan filem komedi dalam keadaan sekarang, pasti ada di antara kita yang risau, tertekan mahupun kebosanan. Jadi, saya harap karya ini dapat menghiburkan dan memberi semangat kepada penonton dengan jenaka dan lagu-lagu yang boleh membuat mereka menyanyi bersama.

"Saya ingin ucapkan terima kasih kepada pihak Astro Shaw yang meletakkan kepercayaan pada karya ini untuk dipersembahkan kepada penonton ketika tempoh PKP ini. Ini juga adalah khas buat penonton dan peminat yang rindukan karya saya di pawagam," katanya.

Beliau sememangnya terkenal dengan karya yang memenuhi cita rasa dari pelbagai aspek yang pada dasarnya ada hiburan ringan, tetapi pada asasnya ada parodi dan satira yang ada subteks yang boleh dikupas.

Jadi bagi mereka yang rindukan karya Mamat Khalid, ini adalah masanya untuk menyaksikan filem terbaru beliau dan sekaligus berhibur dengan jenaka yang diselitkan. 'Manap Karaoke' menjadi filem Malaysia pertama yang dibawa terus ke rumah anda. Penonton dapat duduk di rumah, bergelak ketawa bersama keluarga disamping menikmati kualiti filem.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZURA KAGUM PERMAISURI SELANGOR PAKAI TUDUNG JENAMANYA, KURANG DARI RM30

"Redup pandangan, sejuk mata memandang, dari mata turun ke hati. Faz sangat kagum, bersyukur dan berbesar hati melihat DYMM Tengku Permaisuri Selangor Tengku Permaisuri Norashikin berkenan mengenakan Tudung Fazura.

"Dalam kita sering didendangkan dengan kisah-kisah hartawan, sungguh menginsafkan melihat seorang permaisuri negeri berkenan mengenakan tudung dengan harga kurang dari RM30.

"Dari telaga yang jernih, tidak akan mengalir air yang keruh. Siang menjadi angan-angan, malam menjadi buah mimpi. Suri teladan seluruh negeri.

"Junjung Kasih Tuanku. Semoga Allah SWT terus merahmati DYMM Tengku Permaisuri Selangor," demikianlah tulis pelakon Nur Fazura yang meluahkan rasa terharu apabila Tengku Permaisuri Selangor, Tengku Permaisuri Norashikin Abdul Rahman berkenan mengenakan tudung jenamanya, Tudung Fazura.

Klik untuk gambar besar

Dalam entri berkenaan yang dimuat naik di laman Instagram, Fazura turut memuat naik gambar memaparkan Permaisuri Selangor mengenakan tudung berwarna biru muda dalam satu majlis di Istana Bukit Kayangan, Shah Alam.

Fazura turut meluahkan rasa kagum apabila melihat seorang wanita berpangkat Permaisuri mengenakan sehelai tudung berharga RM27. Dalam pada itu, Fazura turut berharap sikap rendah diri Tengku Permaisuri Norashikin dapat dijadikan teladan buat semua rakyat.

Sebelum ini, Fazura berkongsikan anaknya, Nur Fatima Aisya menerima hadiah istimewa seutas rantai berlian daripada Tengku Permaisuri Selangor, Tengku Permaisuri Norashikin Abdul Rahman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ISTERI JAE SUK HAMIL ANAK KE-2 SELEPAS 8 TAHUN MENANTI

Selepas lapan tahun menanti, akhirnya pengacara dan pelawak terkenal Korea, Yoo Jae Suk, 45, bakal menimang cahaya mata kedua apabila isterinya, Na Kyung Eun sah hamil.

Baru-baru ini, hos program realiti popular Korea, 'Running Man', tersebut mengumumkan isterinya itu kini sedang hamil.

Menurut laporan Sports Chosun, isteri Jae Suk dikatakan telah pergi ke sebuah hospital baru-baru ini.

Satu sumber yang rapat dengan pasangan itu memaklumkan Na Kyung Eun sangat gembira apabila disahkan berbadan dua selepas bertahun-tahun dia dan suaminya berusaha untuk menimang lagi zuriat.

Klik untuk gambar besar

Pasangan itu menganggap anugerah cahaya mata kedua mereka ini sebagai hadiah luar biasa sempena Tahun Baru Seollal (yang disambut masyarakat Korea) baru-baru ini.

Menurut laporan Soompi, Yoo Jae Suk mengakui gembira dengan berita itu dan dia tidak sabar menantikan kehadiran ahli keluarga baru tidak lama lagi.

"Yoo Jae Suk juga sangat gembira dengan berita ini dan dia tidak menyangka akan dikurniakan seorang lagi anak selepas sekian lama menanti.

"Yoo Jae Suk mengesahkan mengenai berita kehamilan isterinya, Na Kyung Eun selepas mereka melakukan pemeriksaan di hospital baru-baru ini.

"Ketika ini kandungan Na Kyung Eun masih di peringkat awal dan mahu isterinya  menjaga kandungan itu dengan sebaiknya," kata sumber.

Untuk makluman, Yoo Jae Suk dan Na Kyung Eun mendirikan rumah tangga pada Julai 2008. Pasangan terbabit dikurniakan seorang cahaya mata bernama Yoo Ji Ho selepas setahun berkahwin yang kini berusia lapan tahun.

Ternyata berita itu mengejutkan peminat dan rata-rata mereka turut gembira dengan berita yang dikongsikan ini serta mendoakan kandungan tersebut sihat.

Tidak hanya meraih populariti menerusi 'Running Man', Jae Suk juga dikenali popular menerusi program televisyen lain seperti 'Infinite Challange' dan 'Happy Together' (musim ke-3).

www.myartis.com / Sumber: Astro Gempak & Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


9 GAMBAR - LIYANA JASMAY SHOPPING SAKAN

Waaahhh... mentang-mentanglah nak kahwin pada 2 Februari nanti, bukan main shopping lagi Liyana Jasmay bersama kakaknya di Publika, Kuala Lumpur. Beli apa tu Liyana... beli barang hantaran kahwin ke? Heh.

Untuk maklumat bersama, Liyana dan tunangnya Fathudin Mazlan bakal bernikah pada pagi 2 Februari 2013. Manakala majlis persandingan mereka akan dilangsungkan pada malamnya di Dewan Merdeka, Pusat Dagangan Dunia Putra (PWTC).

Klik untuk imej besar...

Sementara itu untuk majlis pihak lelaki pula, ia dikhabarkan akan diadakan pada 9 Februari di Dewan Perdana Felda, Kuala Lumpur.

Bak kata orang, sebelum bergelar isteri nanti, enjoylah shopping puas-puas. Tak gitu?

Kad undangan perkahwinan Liyana dan Fathudin...


"AKAN KENANG MOMEN MANIS, BIARPUN SEKETIKA" - NABILA HUDA KEGUGURAN

Menerusi laman Instagram, pelakon Nabila Huda telah berkongsi video keterujaan anaknya, Keisha Laila apabila mendapat tahu dirinya hamil. Perkongsian itu menyentuh hati ramai, terutama apabila pelakon Munafik itu memaklumkan, dia keguguran ketika usia kandungannya masih muda.

"Memang sedih apabila dimaklumkan saya keguguran, apatah lagi, saya dan suami, Mohd Izwan Johar sudah hampir empat tahun menanti kehadiran zuriat. Namun, apabila difikirkan semula, lebih baik saya memandang hari depan kerana Allah sebenarnya mahu saya terlebih dahulu menghargai apa yang ada di depan mata.

"Insya-Allah, saya dan suami boleh berusaha lagi. Saya hanya memandang dari sudut positif kerana mungkin Allah mahu berikan dulu ruang untuk saya dan suami terus berbulan madu. Apabila mendapat tahu saya hamil, perasaan bercampur-baur.

"Sudah hampir empat tahun kami menanti saat ini, namun saya diuji apabila mengalami pendarahan teruk. Selepas membuat pemeriksaan, saya dimaklumkan keguguran. Memang sedih, tetapi saya dan suami tetap akan kenang momen manis itu, biarpun hanya seketika," katanya.

Klik untuk gambar besar

Di sebalik kesedihan itu, Tuhan memberikan sedikit kegembiraan buat Nabil apabila memenangi trofi Pelakon Pembantu Wanita Terbaik, Festival Filem Malaysia Ke-30 (FFM30) menerusi filem 'Makrifat Cinta', Ahad lalu.

"Saya berbangga menjadi sebahagian daripada pemenang pada malam itu. Lebih manis, mereka yang diiktiraf berbakat besar dan wajar dihargai. Saya memang meminati hasil seni dan bakat mereka. Cuma, saya tidak dapat bersama pada malam itu kerana bercuti.

"Melihat suami dan anak menjadi wakil untuk menerima trofi itu membuatkan saya teruja. Alhamdulillah, suami dan anak menjadi saksi kejayaan kerjaya seni saya," ujarnya.

Untuk makluman, Nabila dan Mohd Izwan bernikah di Masjid Sultan Salahuddin Abdul Aziz Shah, Shah Alam pada 25 Disember 2015. Terdahulu, menerusi perkahwinan pertama, Nabila dikurniakan seorang anak perempuan, Keisha Laila yang kini berusia sembilan tahun.

www.myartis.com / Sumber & foto: Berita Harian & Instagram Nabila Huda

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA AF8 PEGANG ANJING ATAU KUCING?

Tidak dapat dipastikan apakah haiwan yang dipegang oleh Adira AF8 ini, mungkin kucing berbulu lebat agaknya. Kalau anjing, pastinya ramai orang Islam yang cuba untuk menjauhi haiwan ini kerana dibimbangi terkena air liur atau bulunya yang basah.

Memang ada dikalangan artis kita sebelum ini yang tidak segan silu bergambar sambil memeluk anjing yang mereka anggap amat jinak dan pintar. Malah mereka juga mempertahankan tindakan tersebut sebagai 'tidak salah' kerana anjing adalah makhluk Allah.

Bukan setakat artis, tetapi ada peminat juga yang mempertahankan artis mereka dengan mengetengahkan pelbagai hukum yang disifatkan oleh mereka 'tidak mengapa' jika kena dengan caranya. Dalam hal ini, myartis terpaksa angkat tangan kerana kurang arif mengenai isu membela anjing atau mendukung haiwan itu ibarat 'bayi' layaknya.

Allahualam...!

PS: Setelah disiasat oleh rakan media lain, mereka mengesahkan Adira AF8 adalah beragama Islam.


BILA AWIE IMBAS SESI FOTOGRAFI PROMO ALBUM PERTAMA DI BELAKANG PERTAMA KOMPLEKS

Menerusi satu entri yang dimuatnaik di laman Instagram, penyanyi utama kumpulan Wings iaitu Datuk Awie atau nama sebenarnya Ahmad Azhar Othman telah berkongsi satu gambar lama sekitar tahun 1987. Gambar tersebut adalah ketika kumpulan Wings membuat satu sesi fotografi untuk mempromosikan album pertama mereka, Belenggu Irama.

"Suatu ketika di tahun 1987. Baru keluar album pertama, kami berjalan di belakang pertama komplex. Fotografi session. Tempat jatuh lagi dikenang inikan tempat berguling," tulis Awie pada sekeping gambar throwback, 33 tahun dahulu.

Wings merupakan sebuah kumpulan muzik rock Malaysia yang ditubuhkan pada 1985 di Kuala Lumpur. Ketika penubuhannya, kumpulan ini dianggotai oleh lima anggota asal yang terdiri dari Awie (Penyanyi), Syam (Gitar Utama), Baharom (Gitar), Zul (Gitar Bes) dan Jojet (Dram).

Klik untuk gambar besar

Namun jumlah anggota Wings telah berubah dengan menjadikan empat orang anggota sahaja. Awie, Joe, Eddie dan Black adalah anggota yang telah mengambil jangka masa yang lama untuk menganggotai kumpulan ini.

Kini anggota Wings hanya bertiga iaitu Awie, Eddie dan Black selepas pemain gitar utamanya, Joe telah meninggalkan kumpulan ini pada penghujung tahun 2016 berikutan masalah dalaman yang dihadapinya setelah 28 tahun beliau bersama Wings.

Sesudah Joe meninggalkan kumpulan ini, Wings kini menggunakan nama Wings & Superfriends. Ini berikutan Wings bersetuju untuk memerlukan dua khidmat pemain gitar utama yang berpengalaman iaitu Syam yang juga merupakan anggota asal Wings dan Edrie Hashim (Bekas anggota kumpulan Chapters) sebagai pemuzik undangan yang diberi gelaran Superfriends untuk menggantikan tempat Joe.

Kini Wings & Superfriends mempunyai lima anggota iaitu Awie (Penyanyi), Eddie (Gitar Bes), Black (Drum), Syam (Gitar Utama) dan Edrie (Gitar Utama). Pada awal tahun 1987, Wings mendapat tawaran untuk merakamkan album dibawah syarikat label ASP dan nama Wings digunakan sebagai nama kumpulan ini. Album pertama mereka dinamakan Belenggu Irama.

Melalui album tersebut, lagu seperti Belenggu Irama, Intan Ku Kesepian, Biarkan Berlalu, Inspirasi Taming Sari dan Peronda Jaket Biru adalah antara lagu yang menjadi kegilaan remaja. Album ini terjual lebih 180,000 unit. Awie bukan sahaja popular sebagai seorang penyanyi, tetapi cukup terkenal juga sebagai pelakon filem box office dan pelakon teater.

www.myartis.com / Sumber & foto: Astro Gempak amp; Instagram Awie Wings

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATHIA LATIFF MASIH CARI KEKUATAN UNTUK KEKAL BERTUDUNG

"Alhamdulillah, Allah memberikan hidayah kepada saya untuk belajar perlahan-lahan memakai tudung. Jika diikutkan, sejak menjalani penggambaran di luar negara lagi saya mencuba berhijab.

"Cuma saya meminta ruang kepada semua pihak untuk memberikan saya masa membetulkan tingkah-laku dan sekali gus menetapkan hati andai kata saya membuat keputusan untuk bertudung," demikian kata pelakon Fathia Latiff, 29, mengenai isu bertudungnya yang hangat diperkatakan.

Ini kerana, ramai yang gelisah melihat aksi pelakon itu yang sekejap bertudung dan kemudian tidak bertudung seolah mempermainkan kewajiban seorang muslimah.

Bagaimanapun, Fathia mengakui sedang mencari kekuatan menetapkan diri untuk bertudung sepenuhnya mengikut syariat menjadi muslimah sejati.

"Bagi saya, ia adalah langkah yang besar dan saya tidak mahu memperlekehkan sebarang penghijrahan yang dibuat. Saya mahu istiqamah dengan keputusan bertudung setelah memilih jalan untuk berhijrah," ujarnya dipetik sebagai berkata.

"Dalam hal ini, saya enggan memperbesarkan isu bertudung itu," tambahnya yang menimbulkan persoalan mengenai penampilan terkininya di media sosial.

Sumber: BH - Foto: Fathia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ISU TREND MENUNJUK-NUNJUK BAGI IBU BAPA DUIT 'CASH' - IDRIS KHAN MINTA HENTIKAN

"Rasanya ramai yang berkeinginan nak buat seperti ini untuk ibu mereka tetapi tidak semua murah rezekinya sebegini. Jadi sebaiknya buat kebaikan, bagi tangan kanan tangan kiri tak nampak. Hentikan trend suka menunjuk bagi wang tunai. Simpan untuk diri sendiri cukup... Allah tahu.

"Jadilah manusia yang kejar untuk membuat kebaikan, bukan manusia yang kejar untuk 'menunjuk' kebaikan," ujar pelakon Idris Khan yang tidak bersetuju dengan tindakan segelintir pihak yang gemar menunjuk-nunjuk kebaikan yang dilakukan di media sosial.

Menerusi komen yang ditinggalkan Idris atau nama sebenarnya, Idris Khan Abdul Ghaffar Khan, 33, di laman Instagram @mstaronlineofficial, perkara sedemikian sudah menjadi trend semasa yang dilihat sebagai tidak sihat.

Klik untuk gambar besar

Idris menulis komen itu menerusi perkongsian video TikTok menunjukkan seorang wanita dikenali sebagai Nabilah Nazib, 30, yang menyerahkan hadiah wang tunai berjumlah RM25,000 kepada ibunya, Rushila Abdul Karim.

Pelakon drama bersiri 'Tuan Danial' itu berharap agar orang ramai tidak terikut-ikut dengan perkara sebegitu yang semakin banyak berlaku di media sosial sekarang.

Komen yang ditulis Idris itu juga turut dipersetujui oleh pelakon Mustaqim Bahadon yang mengatakan 'kebaikan' itu hanya sekadar satu perbuatan untuk menunjuk-nunjuk kepada netizen di luar sana.

"Sekarang macam berlumba-lumba pula orang nak tunjuk siapa paling buat baik dengan ibu bapa. Siapa paling bagi hadiah mahal pada ibu bapa," katanya.

Selain Mustaqim, rata-rata netizen juga meluahkan perkara yang sama berharap agar trend sebegitu dihentikan lebih-lebih lagi ia dilihat tidak selamat untuk memberikan sejumlah wang yang besar dalam bentuk tunai.

"Buat posting tunjuk duit ini bahaya sebenarnya sebab boleh jadi target perompak. - "Bahaya ni kalau tiba-tiba ada orang datang pecah masuk (rumah). - "Hati-hati, takut ada yang sedang memerhati... tunjuk duit berkepuk-kepuk, bahaya pada mak tu," antara komen-komen netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM NYANYI LAGU SENDIRI - NORA ARIFFIN SUDAH MAAFKAN

Penyanyi Nora Ariffin teruk kena kecam di media sosial apabila beliau bakal menyanyikan lagunya sendiri berjudul 'Sandiwara' pada konsert separuh akhir Gegar Vaganza 3 (GV3). Lagu kedua tersebut diumumkan melalui segmen pilihan media di konsert suku akhir GV3.

Netizen turut mempertikai mengapa lagu yang dimuatkan dalam album sulung Nora itu menjadi pilihan media, sedangkan banyak lagu lain boleh disampaikan penyanyi bersuara nyaring itu serta tidak adil kepada peserta lain.

Hakikatnya, kumpulan media juga terkejut dengan pengumuman dibuat penganjur GV berikutan 'Sandiwara' tidak tersenarai dalam lagu pilihan media, sebaliknya Nora diberi lagu lain.

Mengulas kontroversi itu, Ketua Saluran Melayu Astro, Raqim Ahmad mengesahkan wujud pertukaran lagu dalam kalangan peserta GV atas pelbagai alasan.

"Kami sudah memujuk peserta dengan memberi pelbagai penjelasan serta rasional mengapa sesuatu lagu dipilih. Bagaimanapun, artis berkeras untuk tidak mahu menyanyikan lagu pilihan dengan pelbagai alasan seperti tidak sesuai dengan julat vokal mereka.

"Dalam kes Azharina, dia bukan tidak mahu menyanyikan lagu pilihan media. Lagu Fantasia Bulan Madu akan dinyanyikan secara duet dengan Black. Cuma Azharina menukar daripada menyanyikan lagu itu secara solo kepada duet," jelasnya.

Mengenai tindakan Nora menyanyikan lagu sendiri pada peringkat separuh akhir, Raqim berkata, ia bukanlah perkara baru kerana peserta GV musim lalu pernah melakukannya.

"Kalau tak silap saya, Rahmad pernah menyanyikan lagu sendiri dalam pertandingan GV. Mereka penyanyi profesional. Dalam hal ini, kita sudah memberi penjelasan kepada mereka.

"Apabila peserta menolak lagu yang diberi atas alasan sendiri, kami tak mahu memaksa. Mungkin lebih baik jika perkara itu ditanyakan sendiri kepada penyanyi terbabit," katanya.

Sumber: Berita Harian & Nora Ariffin IG

Foto: Nora Ariffin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BCL DIKECAM SELEBRITI BALI, DIDAKWA JEJAS INISIATIF PELANCONGAN: "DIA FAHAM ATAU TIDAK ERTI 'KUARANTIN KENDIRI'?"

"Dia bercerita di gambarnya tentang 'kuarantin kendiri' malah bangga mengatakan terkena COVID-19, yang katanya virus yang berbahaya, tapi ini seperti trend terbaru yang sekadar mengundang simpati.

"Dia bangga jalani proses kuarantin kendiri tapi di gambar (Instagram) ada dua orang pula. Dia faham atau tidak erti kata 'kuarantin diri'?" itulah tegas pemuzik dan pemain dram bnd Superman Is Dead (SID), yang berasal dari Bali iaitu Jerinx atau nama sebenarnya I Gede Ari Astina.

Menurut Jerinx, aksi penyanyi dan pelakon Bunga Citra Lestari yang memuta naik gambar bersama individu lain dengan kapsyen 'sedang menjalani kuarantin' itu seolah-olah cakap tidak serupa bikin. dan memberi contoh yang tidak bagus untuk tatapan masyarakat.

Bunga atau lebih mesra disapa BCL itu baru-baru ini telah mengundang rasa kurang senang sesetengah pihak ekoran tindakannya memuat naik hantaran di akaun Instagram miliknya menjalani proses kuarantin kendiri.

Klik untuk gambar besar

Jerinx selanjutnya menyatakan bahawa percubaan BCL itu secara langsung meninggalkan impak pada usaha pemulihan di destinasi pelancongan penting negara Indonesia.

"OK, cuba lihat pada timeline BCL sejak dia bercuti di Bali. Pada awalnya dia memuat naik gambar bersenang-senang di Bali, yang tentu disaksikan oleh pengikutnya.

"Namun, selepas pulang ke Jakarta, dia dengan 'bangga' mengumumkan kepada 18 juta pengikutnya bahawa dia terkena COVID-19. Secara automatik, orang akan tahu BCL terkena COVID-19 di Bali, bukan di bulan, atau di kutub utara!" kesalnya.

Jerinx seterusnya menyata kekesalannya kerana tindakan selebriti seperti BCL itu hanya akan menjejaskan pelan pemulihan Bali yang sepatutnya akan dibuka kembali pada Julai nanti. Bagi Jerinx, tindakan seperti yang dilakukan BCL itu ibarat mengenakan 'prank' ke atas Bali yang sekian lama menunggu peluang untuk bangkit semula, namun kerap tergendala.

Umum tahu, ekonomi penduduk di 'Pulau Dewata' itu lumpuh teruk akibat pandemik COVID-19 yang melanda sejak awal tahun 2020. Banyak perniagaan pelancongan terpaksa tutup operasi dan jutaan rakyatnya kehilangan punca pendapatan.

Baru-baru ini, Menteri Pelancongan dan Ekonomi Kreatif Indonesia, Sandiaga Uno, mengumumkan tentang kempen Work From Bali, iaitu menawarkan destinasi pelancongan itu kepada tenaga kerja syarikat berkaitan kerajaan untk bekerja secara remote atau bekerja di luar pejabat. Inisiatif itu adalah untuk mengembalikan rentak pelancongan sekali gus menghidupkan semula ekonomi penduduk Bali.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::